text:
Kralendijk- Laboratorio BonLab, huntu ku e kompania hulandes Hestia Cardiovascular Service Center ta kla pa kuminsá ehekutá tèstnan super rápido di Covid.
E tèstnan ta inklui e asina yamá PCR tèst, pero tambe e asina yamá tèst antígeno. Resultandonan di e tèstnan ta kla den masomenos 24 ora. Esaki por konsiderá hopi rápido si konsiderá ku den hopi laboratorio rònt mundo speshalmente e PCR tèst ta tuma 24 ora òf mas pa ser prosesá.
E abilidat pa hasi tèstnan hopi rápido ta di sumo importansia pa reapartura di nos isla pa turismo, ya ku asina por tèst hende na yegada, pero tambe na salida pa nan destinashon. Esaki ta konta pa hende lokal tambe.
Brote
E echo ku resultado di e tèst ta asina rápido por hunga un ròl importante den frenamentu di e brote aktual di Covid riba nos isla. Esaki pasombra aktualmente, hopi hende ta kontagiá otro, promé ku nan realisá ku nan ta infektá ku e virus di Corona.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


c: text/html

text:
E detene mama y yiu pa menaza den Semeleerstraat
Algo pasa di 8or y 25 di anochi den semeleerstraat a sosode un problema cu un bisiña cu no mucho bon intencion. Ademas nan ta conoci di polis. Mama y yiu a pasa man pa un bloki pa basha abou glas di dos auto. Bisinan a lanta contra di e homber aki pasobra no ta prome biaha e ta haci tipo di cos nan aki. Den pasado el a saca cuchiu pa e bisiña caba pero e biaha aki su number a hunga. E bisiña tabata warda do pa nan trece su yiu y ora e yiu a yega den auto e homber a sali cu bloki den man pa basha glas di dos auto para pafor di e cura riba caminda publico. Mesora e bisiña a actua contra dje y en espera di polis. Polis a yega rapidamente na e sitio y ora polis a wak ken e persona aki ta a detene y nan a lanta contra polis. El a bira agresivo cu polis y polis mester a bay cu man duro contra dje pa boei e homber. Despues cos no a caba e mama tambe a bin aden y a bin menasa e bisiña cu bloki y e mama tambe a keda deteni pa motibo cu el a menasa polis cu e tambe ta haya bloki. A detene e mama y a pidi presencia di ambulance pa atende cu e homber pasobra el a haya un cap chikito na su wowo. Despues dogcatcher a presenta pa asina bay cu tur dos warda di Shaba. Polis a bisa e bisiñanan pa cana nan caminda legal y bay recherche mainta trempan pa entrega keho.

robotstxt: allowed

filter: keep


text:
Kralendijk- Awe, djamars 9 di mart, un total di 181 henda a risibí nan promé bakuna kontra di Covid-19.
Ku esaki ta manteniendo masomenos e mesun nivel di ayera, ora 185 hende a pasa nan promé bakuna. Esaki ta kasi dòbel e nivel di siman pasá ora a bakuná un averahe di 96 persona pa dia.
Awe tardi tambe a yega Boneiru un segundo pakete di mas ku 2000 bakuna adishonal. Te asina leu ta bakunando solamente e group di 6 aña bai ariba.
Diputado Nina den Heyer ta spera ku pronto lo por bai habri registrashon pa e próksimo grupo ku ta bin na remarke pa e bakuna.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
ORANJESTAD- E isla di St. Eustatius riba djamars a selebra nan dia di Bandera na grandi. E selebrashonnan a tuma lugá hinter dia, pero en realidat semper tin aktividat i selebrashon promé i después di 16 di novèmber, ku ta e fecha ofisial.
Komisario di Gobièrnu, Alida Francis, durante su spich na e parti ofisial a para ketu na e diferente logronan di e island den añanan i lunanan tras di lomba. Asina a logra renová i konstruí diferente kaminda, a traha un edifisio nobo pa aeropuerto i a konstruí un kompleho pa hende ku tin mester di sosten social.
Según Francis, tin mas kos bon na kaminda. E komisario a referí na e servicio di fèri nobo entre e islanan ta serka di kuminsá, i tambe konstrukshon di un bulevar dilanti aeropuerto.
Demokrasia
Un proyekto importante ta e restorashon di demokrasia kompleto riba e isla. Aunke aña pasá a tene elekshon i a instalá un Konseho Insular, esaki práktikamente no tin ningún outoridat ainda. Asina Konseho Insular no por nombra un Kolegio Ehekutivo, i moshonnan ku ta pasa mas bien tin un nifikashon simbóliko. Tur desishon ainda ta wòrdu tumá dor di e dos komisarionan ku Hulanda a nombra, ku actualmente ta Alida Francis i Claudia Toet.


text:
Diaranson 18 di mei, tur museo di tur Pais ta celebra Dia Internacional di Museo.
Riba e dia aki ta concientisa comunidad riba e importancia di museo y e retonan cu esakinan tin. Gobierno di Aruba a invita un klas di Anglo Kleuterschool pa bishita nos Museo Archeologico Nacional di Aruba (M.A.N.A.), pa asina for di un edad jong nan compronde e importancia di un museo.
Minister President Evelyn Wever-Croes y Minister Xiomara Maduro tambe tabata presente y a presencia con e muchanan a disfruta di nan bishita na e museo y a siña hopi di nos historia.
E muchanan a haya un recorido den MANA pa asina nan por a mira con nos antepasadonan tabata biba y kico tabata nan custumber. Tambe e muchanan a wak e video ‘Rais di nos Pais’ y haya un stempel pa asina conmemora nan bishita na MANA.
Minister di Cultura ta subraya cu ta hopi importante pa concientisa e importancia di un museo for di mucha. Pa asina nan siña di nos antepasadonan y tin e instrumentonan necesario pa yega na ideanan nobo pa nos tin un miho futuro.
Minister Xiomara Maduro ta gradici juffrouw Johaddis Jong, juffrouw Poppy Casiano y e stagieres Dayana Castellanos, Jennesee de Cuba y Angie Ramirez pa por a bin bishita MANA cu e muchanan. Tambe Minister di Cultura a gradici e director interino di MANA, sr. Pancho Geerman pa por a haci e bishita aki posibel. Un danki tambe na sra. Marguerita Wever, sra. Suzy Boekhoudt, sra. Karin Drost di MANA cu a sa di entretene e muchanan, splica nan y contanan storia di nos antepasadonan. Na final e muchanan a haya un ‘kleurplaatje’ di MANA pa bay pinta y un treat di parti di Gobierno di Aruba.
Minister Xiomara Maduro a yama e personal di MANA pabien riba nan dia special. E personal di MANA a disfruta di e Dia Internacional di Museo hunto cu e muchanan di Anglo Kleuterschool.


text:
KRALENDIJK- Fernando Ponz Cantó a bishitá Boneiru komo representante di Union Oropeo. Ponz Cantó, kende ta stashoná na Guyana, tabata na Boneiru pa finalisashon ofisial di e tubunan di irigashon di e di nuebe proyekto di EDF, konosí komo Bonaire Sewerage and Sanitation Project (Proyekto di Kloaka i Saniamentu Boneiru).
E delegashon di Union Oropeo na Guyana ta forma parti di e Servisio Oropeo pa Akshon Eksterno (European External Action Service – EEAS) i ta un di e mas ku 140 delegashonnan di Union Oropeo rònt mundu.
Koperashon
E delegashon ta representá Union Oropeo den tur asuntu ku ta kai bou di su kompetensia. E ta promové aktivamente e balornan i maneho di Union Oropeo, den un partisipashon habrí i ekivalente ku gobièrnunan i habitantenan di e paisnan ku kua e ta akreditá. E ta hunga un ròl klave na momentu di ehekushon di programanan di koperashon i maneho komersial di Union Oropeo ku ta enfoká riba kombatimentu di pobresa i riba integrashon fleksibel i gradual di e paisnan den ekonomia mundial.


text:
Oranjestad, Aruba – Digicel Business ta orguyoso patrocinador di E-Aruba Seminar. E seminario hopi anticipa aki lo tuma lugar diasabra dia 11 di juni y lo figura oradornan interacional presentando topiconan manera, Social Media, Digital Marketing, Cyber Security, E-Commerce, Customer Service Experience y Company Culture. Den e prestigioso line-up aki ta inclui presentacion di Digicel Business su experto den Cyber Security, sr. Douglas Thomas.
E seminario ta net despues cu Digicel Business a termina su investigacion y estudio riba Digital Transformation, cu a confirma un preocupacion creciente di empresanan den region Caribe pa loke ta e impacto y menasanan di kiebronan electronico. Cu un aumento significante den reportahenan di empresanan arubano cu ta bira victima di criminalnan cibernetico, y investigacionnan demostrando cu atakenan cibernetico ta pasa cada 39 seconde (fuente: University of Maryland) – e misión pa detecta y stop ‘hackers’ ta un desafio grandi. Digicel Business su experto den Cyber Security, sr. Douglas Thomas lo duna tur cu bin e seminario tipnan valioso riba con proteha bo empresa den e era digital cu nos ta bibando.
Comentando riba e relevancia inmediato di Cyber Security, e director di Business Solutions, Mark Shoebridge ta bisa,” Seguridad di data ta un preocupacion inmediato y creciente tur dia, pa cualkier empresa. Esaki no ta un menasa pa unicamente organisacionnan mundial mas, sino pa cualkier empresa sin importa tamaño. Den tur industria tin empresanan ta keda compromete of ataca, diariamente”.
E ta continua bisando; “Ta pa motibo di e preocupacion creciente aki, nos a invita sr. Douglas Thomas, cu ta Director Mundial di Cyber Security, pa presenta na e seminario E-Aruba. Durante e seminario aki e lo provee guia practico pa empresanan di tur tamaño, duna tip con nan por tuma medidanan di seguridad y prepara nan mes pa e menasanan hopi sofistica cu ya ta tumando lugar. Nos tin solucionnan hopi avanza pa yuda tur tipo di empresa y ta desea di comparti nos conocemento cu empresanan na Aruba.”
Den e ultimo 2 añanan, Digicel Business a bin ta inverti hopi den construccion di un Security Operations Centre, ofreciendo e miho expertonan den cyber security cu tin den nos industria. Digicel Business’ su servicio di cyber security, yama Digicel Business Protect, ta un unidad independiente, y ta un partnership entre Digicel Business Solutions, Fortinet, HyperProtect, IBM, SentinelOne, MetaCompliance y Cisco.


text:
E banki na Mentor no a wòrdu diseñá pa sirbi komo un ‘monumento pa rekonsiliashon’. El a bira esei despues. Ora nos a pone e banki ayanan, nos úniko meta tabata pa manda un mensahe kla na gobièrnu Hulandes i alabes na nos propio gobernantenan pa perkurá ku e struktura estatal nobo lo ta basá riba igualdat.
Dor ku ta trata aki di un akshon di sorpresa, nos no por a bisa niun hende nada delantá. Nos a skohé e sitio di Mentor, pasobra kasi tur hende ta pasa ayanan regularmente. Dia 29 di aprel pa 9’or di anochi di repiente nos a yega, hisa buta, kla. Su manisé (Aña di la Reina) e banki a keda revelá na pueblo di Boneiru.
Vandalismo
Despues di tres dia un hende a disidí di vandalisá e banki. El a vèrf tur lèter blou di moda ku kasi bo no por a lesa e mensahe mas. Lógikamente e situashon aki tabata poko fèrfelu, pero despues di algun kombersashon franko ku e personanan ku ta usa e plenchi komo nan ‘station’, a yega na un solushon ku asta a sali mihó.
Anto ta ayanan e banki a bira un ‘monumento pa rekonsiliashon’. A keda palabrá pa restourá e mensahe (esta e teksto pretu riba blanku) i vèrf e banki mes ‘red, gold, green’, esta e kolónan di Rasta (òf Reggae). Pero a keda palabrá tambe ku e kolónan lo nifiká rekonsiliashon entre e partidonan polítiko Boneriano, esta e dosnan ku tin representashon den Konseho Insular plùs esun hel ku antes tabatin representashon, pero ku te ainda ta aktivo komo forsa polítiko den nos komunidat. A laga e otro partidonan afó pa motibu ku sea nan no ta aktivo mas (p.e. POB), òf nan nunka no tabatin representashon den Konseho Insular (p.e. PRO). Esaki ta pone ku e promé nifikashon di rekonsiliashon ta ku ‘ora ta toka Boneiru, partidonan Boneriano mester uni’.
Sin igualdat no por tin rekonsiliashon
Ta mas kla ku di dia ku rekonsiliashon sin igualdat no ta posibel. Ta p’esei e struktura estatal nobo mester ta basá riba igualdat. E ora ei, rekonsiliashon entre Hulanda ku BES lo por bira realidat.
Pues e monumentu aki ta stipulá e kondishon primordial i nesesario pa rekonsiliashon por tuma lugá. Esei ta e segundo nifikashon di e monumento aki.
E terser nifikashon ta ku e kolónan ta eks-presá ku ‘igualdat’ entre Hulanda i BES mester wòrdu elaborá di tal forma ku ta tene kuenta ku nos situashon ku ta diferente di esun na Hulanda. Ta posibel pa tene kuenta ku diferensianan, pasobra e prinsipio di igualdat mes ta bisa ku tur hende ta haña ‘un trato igual den kasonan igual’. Pues den kasonan diferente, e trato lo ta diferente. Asina ta ku e prinsipio di igualdat mes ta duna nos sufisiente espasio pa desviá for di lei Hulandes, ora i kaminda esei ta hustifiká.
Un monumento positivo
Hopi hende (pa diferente motibu) ta gusta pone enfasis riba kosnan negativo. Asina ta ku tin hopi hende ta insistí pa konmemorá sklabitut, pa konmemorá kon malu e Alemannan a trata pueblo Hulandes durante Segundo Guera Mundial, pa konmemorá e ‘holokousto’, pa kòrda kon e Hutu’s a asesiná mei miyon di Tutsi’s, kon Haponesnan a abusá di ‘sex-slaves’ Chines durante Segundo Guera Mundial etc. etc. Nan ta blo grawatá den e herida pa ten’é habrí en bes di lag’é kura.
Ta p’esei tin tantu monumento na mundu pa konmemorá kosnan negativo, manera monumentu di sklabitut, monumentu pa konmemorá esnan ku a muri durante guera etc. E monumento aki, sin embargo, ta kibra e tradishon negativo aki. E ta promové algu positivo, esta rekonsiliashon.
‘Tur hende na Teritorio Hulandes ta haña un trato igual den kasonan igual’.
‘Allen die zich in Nederland bevinden worden in gelijke gevallen gelijk behandeld’.
Esaki ta e ‘prinsipio di igualdat’ ankrá den art. 1 di Konstitushon (Grondwet) Hulandes. Tin un banki similar banda di ‘Binnenhof’ na Den Haag, Hulanda. Binnenhof t’e sentro di gobièrnu Hulandes. E prinsipio aki ta un prinsipio universal, ku Hulanda mes ta promové internashonalmente. No por ta asina ku Hulanda lo keda sin apliká e prinsipio aki na e islanan di BES, unabes nan a bira parti di Hulanda. Sin embargo, te ainda no tin klaridat riba e punto aki. Tantu gobierno Hulandes, komo nos propio gobernantenan di BES tin un obligashon moral pa perkurá ku e prinsipio universal aki lo wòrdu rekonosé komo base di e struktura nobo.
Asina el a bira. E kolónan a lant’é, dunand’é un toke Karibiano. Rasta i Reggae berdaderamente ta un ekspreshon indígeno Karibiano. Karibe ta mas kolorido ku Europa pa motibu di e lus di solo ku nos tin te sobra.
A palabrá ku nos amigunan n’e ‘Plenchi Rasta’ ku e kolónan lo tin doble nifikashon. ‘Red, gold, green’ t’e kolónan di Rasta internashonalmente rekonosé. Di otro banda, na e monumento aki e kolónan aki ta nifiká tambe ku partidonan Boneriano, esta bèrdè (UPB), korá (PDB) i hel (Paboso), mester rekonsiliá i uni ora ta toka Boneiru. No manera awor ku tin pleitu konstante entre bèrdè i korá over di struktura estatal, bèrdè pushand’é i korá ku hel intentando di strob’é.
Pues e kolónan ta sirbi pa stimulá nos polítikonan pa stòp di pleita ora ta toka Boneiru. Despues ku e struktura nobo a keda realisá, kada unu ta sigui su
propio kaminda atrobe manera semper, pero nò ora ta toka henter Boneiru.
Pueblo di Boneiru a vota pa ‘Laso Direkto’ (promové pa UPB) i a rechasá ‘Pais outónomo den Reino’ (promové pa PDB). Mester kumpli ku deseo di pueblo awor. Konsekuensia lógiko di e ‘Laso Direkto’, manera el a keda elaborá den e ‘Slotverklaring’ (aprobá dor di ambos partido!), ta ku e siudadano di BES lo mester haña derecho igual ku e siudadano bibá na Hulanda. Si tur partido na Boneiru por pone su skouder tras di esei, e ora ei nos polítikonan por uni awor i saka lo máksimo for di e negosashonnan ku Hulanda, espesífikamente igualdat pa pueblo. Kòrda bon, 90% di pueblo kier igualdat. Kualkier partido ku ta bai kontra esaki, lo pèrdè sosten di pueblo. Igualdat i integrashon ta mará na otro.
E pleitamentu aktual ta suak nos. Isla di Statia sí a komprondé. Ora ta negoshá, oposishon Statiano t’ei na mesa ku Hulanda. Ta Boneiru ku Saba ta suak nan mes.


text:
10 Inversionista lo bishita Refineria den October, Parlamentario Endy Croes ta splica mientras cu nos ta mei mei di un Pandemia y alaves den un impasse cu Hulanda cual ta kita masha hopi energia positivo cosnan bon ta keda sali den nos caminda. Desde mei tabata tin un destaho publico pa sea un Refineria Request for Expresion of Interest 1 of un otro industria Request for Expression of Interest 2.
Desde 31 di Juli a habri e proposicionnan online den presencia di un Notario. Despues un Comision a atende cu tur e proposicionnan y a scoge finalmente e 10 inversionistanan kendenan a cumpli cu tur cos y tambe ta entre esunnan cu ta mustra di lo ta bon pa locual Aruba ta buscando.
10 Inversionista lo ta di bishita den luna di October:
E 10 inversionistanan cu a wordo selecta kendenan a cumpli cu henter e proceso lo wordo invita pa haci un bishita na Aruba den proximo simannan nos dilanti. Asina nan por haci un tour den e Refineria y alaves ricibi mucho mas dato di henter e Refineria y reuni cu esunnan encarga cu henter e proceso aki. Despues di esaki e Comision di profesionalnan lo bay over pa un escogencia final pa mira kende lo bira e inversionista cu lo bay maneha e Refineria. Di acuerdo cu schedule esaki lo mester bira conoci tempran den November pa asina prome cu aña cera por tin tur contractonan firma pa e inversionista cu gana e destaho aki por cuminsa cu movecionnan manera 2021 habri. Esaki ta bay ta algo hopi positivo y lo bira un vangnet pa hopi cu a perde trabou por tin speransa den 2021. Esaki ta creando perspectiva y speransa pa comunidad. Papa Dios ilumina tur esunnan cu mester tuma e decision final pa e ta e miho decision pa pais Aruba y tempo lo bay demostra esaki.
Segun Departamento Economico esaki lo ta un impulso di 16%:
Departamento Economico a haci algun calculacion pa cu aña 2021 considerando cu Refineria lo haya su Operador y lo cuminsa cu remodelacion y preparacionnan den 2021 y esaki consecuentemente lo percura pa un impulso economico di 16%. Alaves pa cu aña 2022 e impulso economico lo bay ta 18% mirando di unda nos ta actual cu nos desaroyo economico. Logrando Refineria cu un Operador solido y cumplido y alaves mirando e proyeccionnan pa Turismo ta mustrando bon pa 2021 esaki ta brinda nos perspectivanan grandi pa cu 2021 y lo yuda nos sali mas lihe for di e crisis. Parlamentario Endy Croes ta splica cu e gobernacion aki sigur no tabata tin’e facil pero cu tur nanishinan den mesun direccion y cu e boluntad grandi y compromiso y vision di Evelyn Wever Croes y henter su Team nos lo logra salba y saca Aruba for di e pio crisis den su historia. Union ta haci forsa!


text:
Ta ampliamente conoci e desaster cu e minister anterior Otmar Oduber a laga atras na Serlimar, mientras cu no tin claridad ainda cuanto e desaster aki ta bay costa nos pueblo ainda. Pa e motibo aki, den varios articulonan nos a urgi e minister actual sra. Lopez-Tromp y e Parlamento pa NO aproba e ley di Serlimar, tanten NO laga haci un investigacion profundo tanto financiero como forensico di loke a pasa na Serlimar. Esaki pueblo ta reclama y ta spera di e Parlamento, particularmente despues di a critica e falta di transparencia y malgastamento di e gobierno anterior, publica den e rapport “Bo Aruba” di ARA.
Di otro banda tin cierto urgencia pa atende formalmente cu e maneho di desperdicio. E habitantenan di Parkietenbos no por sigui keda victima di e falta di maneho y vision, como tambe boycot di un solucion integral y viabel cu Bouldin & Lawson a representa mas di 10 aña pasa. Un solucion lo por tin unicamente exito si pone interes di e pais na prome lugar, sinta na mesa y di un forma profesional diseña un plan integral cu lo carga aprobacion di e esnan envolvi den e maneho di desperdicio y particularmente door di pueblo.
Mientrastanto ta necesario pa introduci un plan transitorio cu lo rekeri cooperacion entre gobierno, cu ta e prome y principal responsabel pa institui un maneho integral di desperdicio, hunto cu e compania Serlimar Sui Generis cu ta responsabel pa maneho di desperdicio y finalmente Ecogas cu tambe ta atende riba e tereno di desperdicio.
UPP recientemente a sugeri pa inclui den e solucion Bouldin & Lawson (B&L) tambe den un Sy-energia cu Ecogas. UPP ta di opinion tambe cu e RWZI-nan (Riool Water ZuiveringsInstallatie) mester wordo inclui den e plan integral aki. Motibo di esaki ta e desaroyo sumamente negativo cu a sali publica recientemente.
UPP ta convenci cu un Sy-energia entre Serlimar (cu ta e prome responsabel y doño di e WasteAway-plant di B&L) y Ecogas lo por logra ehecuta un plan di un forma mas rapido y na beneficio di e habitantenan di Parkietenbos. UPP ta na altura cu tin por lo menos 3 conseho di expertonan di gobierno y alabes di PAHO cu ta sugeri pa “rehabilita” e WasteAway- plant di Bouldin & Lawson.
E.o. a base di e consehonan aki, e ex-minister Otmar Oduber a invita Bouldin & Lawson pa hasi un “assessment” y B&L a mustra cu un inversion di apenas 5 miyon florin lo por pone e WasteAway-plant operacional atrobe y den un tempo relativamente rapido. E fluff no lo tin ningun tipo di holor y den cooperacion cu Ecogas, gran parti di e desperdicio lo por wordo procesa di un forma adecuado, duradero, sostenibel y cu ta cumpli cu e exigencianan normativo di medio ambiente di instancianan internacional. Di e forma aki tambe ta cumpli cu e proposito di un economia circular of economia blauw.
UPP ta kere cu ta necesario pa inclui den e plan integral un solucion pa e problema urgente di e RWZI tambe. Diferente rapport a indica cu si no actua awor, e resultado lo por ta un problema grandi ecologico y cu lo por ta desvastador pa salud di pueblo y tambe pa nos turismo. Gobierno no tin placa, pues por ta por yega na un acuerdo cu e companianan envolvi pa inverti tambe den un instalacion nobo. UPP ta kere cu no lo ta necesario pa usa e modelo di PPP, pasobra e sumanan cu a wordo palabra pa e tipping fee por ta suficiente pa por haci e inversion necesario.
Ta bin acerca cu diabierna 21 di februari 2020 tabata tin un caso den corte na unda un habitante di e bario di Parkietenbos a entama un caso contra gobierno. Huez a propone pa no duna sentencia di inmediato, pero a duna gobierno 3 luna pa bin cu un solucion real y realisabel.
E sugerencia di UPP ta pa implementa di inmediato e Sy-energia na unda Ecogas lo continua cu e trabou cu ya caba e ta bin ta eherce y lo mester re-activa e planta di Bouldin & Lawson. Den e caso aki nos tin 2 sistema cu ya caba ta obtenibel na Aruba y e mas importante ta cu elo nifica cu, despues cu ta atende cu Seri’Teishi debidamente, e habitantenan lo conoce liher un periodo sin molester ni di huma ni di holor manera nan tabata conoce despues di 1 di mei 2002 y sigur tempo cu e sistema WasteAway di B&L a funciona. Esaki e propio presidente di e Stichting Parkietenbos a admiti diabierna ultimo tambe. Mas importante ta cu ehecucion di e Sy-energia aki lo por ta posibel dentro di e 3 lunanan.
Pues na prome lugar mester laga hasi un investigacion profundo tanto financiero como forensico di e maneho cu e ex-minister Otmar Oduber, cu cooperacion di e director y e Raad van Toezicht di Serlimar, a permiti pa tuma lugar na Serlimar. Ta di sumo importancia sinembargo cu simultaneamente cuminsa pensa den un solucion, usando e modelo di e Sy-energia ariba menciona, pa resolve e problema agudo awor y na e mesun momento haci un estudio pa mira con ta hinca e solucion aki como parti di un maneho integral pa e maneho y procesamento di desperdicio.
Ban spera cu capricho politico no ta e motibo principal pa no logra un solucion definitivo pa dump y Ser’i Teishi cu lo nifica cu lo para e molester pa e pueblo di Parkietenbos y alabes garantiza existencia di nos compania estatal Serlimar y salbaguardia patrimonio di pueblo, segun principionan Social Democrata! E solucion t’ey, basta cu boluntad, sano huicio y profesionalismo prevalece.


text:
In The Spotlight
WILLEMSTAD - Djadumingu dia 3 di yüli ta selebrá e marcha di seú i eksperensia ta mustra ku riba un dia asina’ki sa tuma lugá iregularidatnan, ku ta stroba òrdu públiko i seguridat.
Willemstad - Den e esfuersonan di Ministerio di Desaroyo Ekonómiko (MEO) pa logra aselerá e prosesamentu di pèrmitnan ekonómiko, e tim di e Departamentu di Pèrmitnan Ekonómiko den e ministerio a logra prosesá un total di 439 pèrmit ku tabata pendiente den e luna tras di lomba.
Koperativanan Na Kòrsou Tambe Ta Partisipá Den E Di 100 Selebrashon Di Dia Internashonal Di Koperativa.
Willemstad - Dia 2 di yüli próksimo, koperativanan rònt mundu ta selebrá Dia Internashonal di Koperativa (#CoopsDay); e aña akí ku e tema “Koperativanan ta Konstruí un Mihó Mundu”. Esaki, ta bai ta e di 100 selebrashon di Dia Internashonal di Koperativa i koperativanan na Kòrsou tambe ta selebrá.
Willemstad – Asuntunan Públiko (Kranshi) ta reservá dia i ora spesial pa tur siudadano ku ta bai biba den eksterior por kita nan nòmber for di registro. Esaki ta bai ta den e siman di 4 te ku 7 di yüli i tambe riba e dianan di 11 te ku 13 di yüli 2022.
Meer Nieuws uit Curaçao
Willemstad - Den e esfuersonan di Ministerio di Desaroyo Ekonómiko (MEO) pa logra aselerá e prosesamentu di pèrmitnan ekonómiko, e tim di e Departamentu di Pèrmitnan Ekonómiko den e ministerio a logra prosesá un total di 439 pèrmit ku tabata pendiente den e luna tras di lomba.
Koperativanan Na Kòrsou Tambe Ta Partisipá Den E Di 100 Selebrashon Di Dia Internashonal Di Koperativa.
Willemstad - Dia 2 di yüli próksimo, koperativanan rònt mundu ta selebrá Dia Internashonal di Koperativa (#CoopsDay); e aña akí ku e tema “Koperativanan ta Konstruí un Mihó Mundu”. Esaki, ta bai ta e di 100 selebrashon di Dia Internashonal di Koperativa i koperativanan na Kòrsou tambe ta selebrá.
Willemstad – Asuntunan Públiko (Kranshi) ta reservá dia i ora spesial pa tur siudadano ku ta bai biba den eksterior por kita nan nòmber for di registro. Esaki ta bai ta den e siman di 4 te ku 7 di yüli i tambe riba e dianan di 11 te ku 13 di yüli 2022.
WILLEMSTAD - Djadumingu dia 3 di yüli ta selebrá e marcha di seú i eksperensia ta mustra ku riba un dia asina’ki sa tuma lugá iregularidatnan, ku ta stroba òrdu públiko i seguridat.
Aksidente di tráfiko ku morto riba Andres Belloweg na altura di e krusada Shawneeweg/ Kaya Julio Martina
WILLEMSTAD - Djadumingu 19 yüni 2022 alrededor di 19.34’or, Sentral di Polis a risibí informashon di un aksidente di tráfiko ku a tuma lugá riba Andres Belloweg na altura di e krusada Shawneeweg/ Kaya Julio Martina.
WILLEMSTAD - Djaluna 20 yüni 2022 alrededor di 00.14’or, Sentral di Polis a risibí informashon di un aksidente di tráfiko ku a tuma lugá riba F.D. Rooseveltweg i na unda tin dos persona heridá.
Minister Cijntje lo partisipá na e di 12 konferensha Ministerial di World Trade Organization na Ginebra!
WILLEMSTAD - Minister di Desaroyo Ekonómiko, sr. Ruisandro Cijntje ta liderá un delegashon di Kòrsou ku a biaha pa partisipá na e di diesdos konferensia ministerial (MC-12) di World Trade Organization (WTO) na Ginebra, ku ta tuma lugá di 12 di yüni te ku 15 di yüni 2022 despues ku esaki a keda postponé den luna di novèmber di aña pasa en konekshon ku e pandemia di covid-19.
Minister Di Hustisia I Polis Di Sürnam Sr. Kenneth Amoksi Ke Yega Na Akuerdonan Di Koperashon Estrecho Ku Kòrsou
Durante bishita di Minister di Hustisia mr. Shalten Hato na Sürnam
WILLEMSTAD - Minister di Hustisia i Polis na Sürnam, sr. Kenneth Amoksi, a ekspresá su deseo pa por yega na akuerdonan di koperashon estrecho ku Kòrsou. Asina e titular di Hustisia i Polis na Sürnam a duna di konosé durante e bishita ofisial ku minister di Hustisia di Kòrsou, mr. Shalten Hato, a realisá na su despacho.
WILLEMSTAD - Minister Hato manera hopi siudadano a tuma nota di e tiroteo ku a tuma lugá den deskanso di un partido di futbòl di liga MCB segundo divishon.
INGEZONDEN - Het gerecht meent dat de reactie van de overheid op covid-19 misleidend is en niet gebaseerd op het beste beschikbare wetenschappelijke bewijs.
WILLEMSTAD - Pabien! Eindelijk komt er Internet op de scholen. Na jaren van mislukte projecten en inactiviteit is het zover. Digicel/TRES is het gelukkige bedrijf dat een flink bedrag per jaar mag incasseren.
INGEZONDEN - 24 uren nauwelijks stroom. De pers is stil, Aqualectra is stil, maar Bandabou zit midden in een 3de black-out die nu al vanaf vrijdag 11 dec. 13:30 uur, 24 uren gaande is.


text:
ATSA ta informa: CHTA Education Foundation Scholarship Funds awo disponibel pa studiantenan di Universidad di Aruba
Oranjestad – Manera cu a wordo anuncia recientemente durante e discurso di Ursell M. Arends na Universidad di Aruba, Aruba Timeshare Association a duna e universidad tur informacion di e proceso di aplicacion pa e Caribbean Hotel & Toursim Association’s Education Foundation Scholarship funds. A traves di aña, e miembronan di ATSA na Aruba continuamente a apoya e proceso di aplicacion di CHTA Education Foundation Scholarship. E nivel di interes aña pasa tabata hopi halto y e fundacion a screen y evalua 90 candidato. Cu e apoyo continuo di e miembronan, nan ta anticipa un nivel di interes similar e aña aki. Desde awo e proceso di apliacion ta habri y e studiantenan interesa por contacta Jo-Anne Croes di FHTMS di Universidad di Aruba pa mas informacion. CHTAEF a wordo estableci na 1986 como un organisacion independiente 501 (c) 3, liber di paga belasting. Su mandato ta pa mehora y eleva e calidad y profesionalismo di e industria hotelero y turistico den Caribe a traves di educacion y training. CHTAEF ta un di e programanan di caridad mas grandi di e industria hotelero den Caribe, ya cu nan a recauda y otorga mas di 2 miyon dollar na beca y ta duna aplicantenan cu ta demostra un compromiso fuerte cu e industria hotelero y turistico den region. E becanan ta wordo otorga na solicitantenan cu ta atende institucionnan di turismo y hospitalidad rond di mundo cu ta acredita, y conhuntamente cu institucionnan academico manera Johnson & Wales University, Monroe College y Florida International University cu ta brinda becanan adicional na studiantenan eligibel pa un beca di CHTAEF.
CHTAEF tambe ta financia programanan di certificacion y acreditacion pa profesionalnan estableci di e industria regional. Hunto cu Caribbean Hotel & Tourism Association, e programanan di certificacion ta bezig ta wordo refina, reconstrui y financia pa apoya e obhetivo principal di e fundacion, cu ta eleva continuamente e profesionalismo di e industria. E cursonan mas cortico aki ta duna resultado inmediatamente y concreto pa e industria, debi na e caracter specifico y personalisa di e curso. Mas informacion over di e programanan di credencializacion lo continua y ATSA ta comprometi na e distribuimento di e informacion. Recientemente durante e “Second Academic Economic Forum” cu a wordo teni na Universidad di Aruba, decano Wardlaw a confirma cu solamente 10% di studiantenan universitario ta dispuesto pa traha den turismo, principalmente debi na e oranan largo incluyendo fin di siman y dianan di fiesta.
E nocion percibi ta di gran preocupacion pa e industria local, y esey a empuha ATSA pa duna oportunidadnan di beca pa studiantenan di Universidad di Aruba, pa nan por haya un manera pa canalisa nan curiosidad, talento, energia y creatividad, pa descubri con pa innova e industria di vacation ownership pa asina e segmento eynan di Aruba por permanece fuerte pa 40 aña mas. Studiantenan interesa y encurasha por manda nan aplicacion prome cu 15 di april.


text:
ORANJESTAD – Awe diaranson 22 di juni ta conmemora cu 90 aña pasa a cuminsa desalina awa na Aruba y cu 30 aña pasa WEB Aruba a bira un NV di gobierno. WEB a refleha riba desaroyo y logro di e compania vital pa nos isla. Locual ta resalta ta cu mayoria cambio drastico na WEB a tuma lugar den e ultimo 16 añanan. Sinembargo, WEB semper a conoce desaroyonan cu pa nan tempo tawata impactante y a lidera e caminda pa futuro. E desafionan financiero actual a consecuencia di aumento drastico di Heavy Fuel Oil, no ta permiti WEB pa celebra esaki na grandi cu comunidad. E compania ta informa cu mas bien lo contribui cu donacion y educacion, pa asina e aniversario no pasa sin su debido atencion. E base di mayoria cambio ta forma e necesidad di WEB pa produci mas confiabel, pagabel, sostenibel posibel, cu e vision di opera mas limpi, mas berde y liber di Heavy Fuel Oil.
HISTORIA
Riba 22 di juni 1932, LandsWaterVoorziening oficialmente a pone den operacion e prome planta di awa cu un capacidad di 200 m3 pa dia, mas 2 tanki na Balashi. Awendia nos plantanan di awa tin un capacidad di 48.000 m3 pa dia, tin 6 tanki di awa riba tereno di WEB y 7 rond di nos isla. Dia 22 di juni ta conmemora tambe cu 64 aña pasa Aruba su Water- en Energiebedrijf a produci e prome megawattnan pa e isla y awendia ta produci un averahe maximo di 147 Megawatt peak pa dia.
CAMBIO
Durante e 90 añanan di desalinacion di awa, a pasa den hopi cambio. Despues di e traspaso di Landswatervoorzieningsdienst, LWVD, na 1956 den WaterVoorzieningsDienst, WVD, cu tawata departamentonan di gobierno di Aruba y e construccion di un planta nobo na 1958, a keda inverti placa den unidadnan nobo pa hisa e capacidad di produccion di awa y coriente. Den e periodo despues te cu 1984 a cambia pa e tecnologia di evaporacion Multi Stage Flash y na aña 2008 a introduci e tecnica mas eficiente, esta SeaWater Reverse Osmosis (SWRO).
Riba tereno di energia, WEB no a keda atras. Na 1958 a inicia e produccion segun e sistema integra di boiler y turbina di vapor. Mientrastanto a bin cambio den e status huridico di e compania. Na 1961 Watervoorzieningsdienst a bira Water- en Energiebedrijf (WEB) y na 1992 Gobierno di Aruba a privatisa e servicio den WEB Aruba NV cu Gobierno di Aruba como unico accionista.
DESAROYO PA EFICIENCIA Y SOSTENIBILIDAD
E desaroyo pa hisa eficiencia den curso di tempo a continua. Pa motibo di e prijs haltisimo di combustibel (cu awor atrobe ta e caso), na 2006 a introduci e prome motornan RECIP (reciprocating engine) pa produccion di energia. Entretanto bou di poblacion e conscientisacion pa cu medio ambiente a crece. E combinacion di eficiencia y e importancia pa preserva medio ambiente a pone cu na 2009 a introduci energia sostenibel, en particular energia di biento cu Windpark Vader Piet.
Pa cumpli cu su vision di yega na un operacion mas limpi, mas berde y liber di heavy fuel oil, WEB Aruba a sigui enfoca riba proyectonan pa introduci mas energia sostenibel. Den e cuadro aki, energia solar a haci su entrada desde 2015. Por conclui cu durante 90 aña LWV, WVD y WEB Aruba NV a adapta constantemente na cambionan.
Na momento cu energia solar a haci su entrada, WEB a reemplaza e ultimo evaporadornan MSF cu unidadnan mobil di SWRO. Cu esaki a tuma despedida di e tecnica di produccion termico y a bay completamente over riba e tecnica di SWRO.
Na 2016 y añanan despues, WEB a introduci su Aruba Renewable Energy Strategy pa por logra 50% di energia renovabel na 2030. Como parti di e strategia aki, WEB ta den preparacion pa introduci gas natural como un combustibel di transicion. Tambe WEB a optimalisa automatisacion di su sistemanan operacional door cu operacion a bira mas complica cu introduccion di diferente fuente di energia. Ademas a inicia diferente proyecto pa explora e opcionnan pa almacena energia.
Na 2020 WEB a introduci un tarifa special di Awg. 5.50 pa m3 pa contribui na sector agricola di Aruba. Despues e pandemia a haci su entrada, pero WEB no a sinta keto. A traha duro pa finalisa e di cuater planta RECIP y e laboratorio nobo cu ta ofrece mas y mihor posibilidad pa test calidad di awa. Na momento cu planta RECIP IV bay den operacion oficialmente e aña aki, lo continua e proceso di desmantelacion di e boilernan, cu pa decadanan a sa di genera energia pa nos isla. Ademas a inicia e proyecto pa upgrade WEB su red di distribucion di awa y renoba y expande su tankinan di awa rond nos isla. Otro proyecto ta esun di introduccion di meter di awa prepago cual actualmente ta den su fase piloto.
FUTURO
Si realmente kier limita emision di CO2, WEB lo mester reemplasa e Heavy Fuel Oil cu gas natural. Uzando gas natural, e compania lo por reduci emision di CO2 cu 30 pa 60%, cual lo yuda Aruba cumpli cu acuerdonan internacional pa combati calentamento global.
Un otro reto grandi lo ta pa amplia e parti di energia sostenibel. Pa parkenan nobo di molina di biento y panelnan solar, lo mester tin tereno disponibel y esey tin su retonan. Riba tereno di produccion di awa, ta bira mas y mas importante con no solamente WEB, pero tambe otro gruponan y comunidad completo ta bay om cu awa. E hecho cu ainda no tin un ley di awa na Aruba no ta motibo pa keda sin trata nos awa na un manera adecuado y uz’e conscientemente.
GRADICIMENTO
Cu esaki WEB kier a duna un refleho di logro y desaroyonan durante e 9 decadanan tras di lomba. Na mes momento, WEB ta haci uzo di e oportunidad di gradici pueblo di Aruba en general, tur su partner y penshonadonan en particular, pa nan sosten y aporte. Tambe un DANKI inmenso na staff y empleadonan di WEB pa nan dedicacion y motivacion pa tur dia di nobo ofrece bon servicio na clientenan y suministra awa di calidad halto y coriente confiabel.


text:
Prome Minister Evelyn Wever-Croes: Gobierno di Aruba ta lamenta cu oponentenan ta bruha tera: CU REFORMA FISCAL NIUN MOMENTO LO KITA HENDE FOR DI TRABOU Reforma Fiscal lo trece reparticion husto di e peso di Impuesto
Prome Minister Evelyn Wever-Croes:
Gobierno di Aruba ta lamenta cu oponentenan ta bruha tera:
CU REFORMA FISCAL NIUN MOMENTO LO KITA HENDE FOR DI TRABOU
Reforma Fiscal lo trece reparticion husto di e peso di Impuesto
For di oposicion, un biaha mas tin griteria pa bruha tera pa loke ta trata Reforma Fiscal. Gobierno di Aruba ta lamenta cu oposicion ta malinformando y gañando pueblo un biaha mas implicando cu Reforma Fiscal lo conduci cu lo kita hende for di trabou. Sinembargo, esaki no ta berdad. Reforma Fiscal lo trece reparticion husto di e peso di Impuesto entre esnan cu schouder mas hancho y esnan cu schouder mas smal. Reforma Fiscal lo trece reparticion husto entre uzarionan cu ta uza mas y esnan cu ta uza menos. Reforma Fiscal lo trece alivio den e formalidad y exigencianan cu cumplimento di belasting ta encera.
Prome Minister a expresa di ta di comprende e pakico oponentenan ta bira nervioso pa motibo cu e cambionan aki ta loke nan tambe por a haci pero pa falta di curashi politico no a hacie y tampoco nunca nan tawata kier a duna pueblo alivio cu e Reforma Fiscal ta bay trece. Reforma Fiscal ta e cambio husto.
Tur hende por a mir’e caba ora cu a baha e Loonbelasting. Den prome fase di Reforma Fiscal a baha e tarifa di Loonbelasting y Inkomstenbelasting na unda cu 30 mil hende no ta paga mas Inkomsten y Loonbelasting, mayoria ta pensionado. 25 mil hende cu tin salario mas halto cu Awg.2.300 pa luna a haya reduccion di tarifa di Inkomsten y Loonbelasting. Fin di januari, por a sinti e prome diferencia aki na unda cu e trahadonan por a bay cas cu mas placa den nan cartera.
Grondbelasting a baha. Cu Reforma Fiscal, a bin e siguiente cambionan den Grondbelasting:
BALOR DI PROPIEDAD ENTRE 0-120.000 FLORIN:
Esnan cu tin un propiedad cu un balor entre 0-120.000 florin, no ta paga grondbelasting mas. E tarifa ta 0%. Esaki ta conta pa 10.700 contribuyente: 0% di residentenan priva na Aruba no lo paga Grondbelasting.
BALOR DI PROPIEDAD ENTRE 120.000 – 250.000 FLORIN:
Esnan cu tin un propiedad cu un balor entre 120.000 – 250.000 florin, e tarifa ta baha cu mita, y e tarifa ta bira 0,2%. Esaki ta conta pa 17.779 contribuyente: 60% di residentenan priva na Aruba a conoce rebaho di Grondbelasting.
BALOR DI PROPIEDAD ENTRE 250.000 – 500.000 FLORIN:
Esnan cu tin un propiedad cu un balor entre 250.000 – 500.000 florin, e tarifa ta 0,3%.
Esaki ta conta pa 8.996 contribuyente: 30% di residentenan priva na Aruba NO a conoce cambio di Grondbelasting.
BALOR DI PROPIEDAD ENTRE 500.000 – 750.000 FLORIN:
Esnan cu tin un propiedad cu un balor entre 500.000 – 750.000 florin, e tarifa ta 0,4%.
Esaki ta conta pa 3.098 contribuyente: 10% di persona a conoce aumento di Grondbelasting. E cantidad ta wordo parti den 2:
- 1859: 6%: A conoce aumento entre 0 – 500 florin
- 1239: 4%: A conoce aumento di mas cu 500 florin
Gobierno di Aruba, despues di e alivio cu a trece pa pueblo cu Loonbelasting y Grondbelasting, awo ta trahando riba e siguiente fase di Reforma Fiscal.
“Aruba ta pasando den momentonan financiero hopi dificil y esaki ta danki na e mal maneho y desicionnan pober cu e Gobierno anterior, e Gobierno di Mike Eman a haci pa enrikece esnan rond di nan y pobrece e resto di pueblo. Reforma Fiscal a bin pa draai esaki bek y reparti e peso di impuesto riba tur ciudadano, caminda cu tur cu ta gana placa, mester paga nan impuesto, di lo contrario lo tin multa halto mara na esaki. Cu Reforma Fiscal, esnan cu ta gana menos placa lo paga menos impuesto”, Prome Minister Evelyn Wever-Croes a duna di conoce.


text:
Djamars 23 di aprel 2013 alrededor di 15.10’or polis a haña notifikashon for di Hospital St. Elisabeth ku e víktima Joel Daniel MICHEL, nasé na Kòrsou 5 di novèmber 1975, ku tabata envolví den un aksidente dia 21 di aprel último riba St. Rosaweg (komunikado di prensa no. 249), a fayesé.
Relato:
Djadumingu 21 di aprel 2013, alrededor di 23.19’or, e víktima manehando su vehíkulo riba Sta. Rosaweg direkshon Schottegatweg Oost, na dado momento dor di velosidat haltu a pèrdè kòntròl, kita bai na man robes i bai dal violentamente kontra di ‘vangrail’ i un palu di lus, pa despues bòltu.
Dor di e impakto e shofùr a bai kai pafó di e vehíkulo.
Ambulans a transportá e víktima ku tabata den un estado hopi grave pa Poliklínika di Hospital St. Elisabeth, na unda el a keda interná den kuido intensivo.
Awe polis a risibí e informashon manera relatá ariba ku e víktima a fayesé.
E ta bira e di kuater (4) víktima di tráfiko di 2013.


text:
Presidente di Aruba Sport Unie (ASU), sr. Gerald Franca ta informa na su miembronan cu na luna di september lo...Read more
Cu grato placer Stichting Rancho ta extende un invitacion na e Apertura Hanch’I Kalki. Cu e apertura Stichting Rancho ta...Read more
Diahuebs y diabierna anochi a tuma luga na Cas di Partido AVP un serie di seminarionan dirigi na profesionalnan hoben...Read more
Esaki ta e disgusto mas grandi den transporte en general. Taxinan ta masha rabia di henter e asunto di taxi...Read more
Mirando cu tin tres aña caba ta bezig cu educacion sexual, cu locual Wit Gele Kruis ta contento cu e...Read more
Pa yega na un punto pa busca sindicato, por tin problema ta pasando cu trahadonan a dicidi di bay haci...Read more
Pharetza Damon, di e departamento di Salud y Medio Ambiente di Corsou, ta forma parti di e programa cu ta...Read more
Aruba lo por presencia pa prome biaha den historia e feria di arte ‘Aruba Art Fair’ (AAF). Ta trata aki...Read more
Departamento pa Asunto Social, (DAS), ta pidi tur famia riba bijstand pa tene na cuenta cu e ultimo dia pa...Read more
Minister di Turismo, Sr. Otmar Oduber, conhuntamente cu Aruba Tourism Authority tin e sumo placer y honor pa anuncia cu...Read more
Director di DPS, Whitney Kock, tabata tey presente na e manifestacion di e studiantenan di EPI. El a comenta cu...Read more
Tur cos ta cla pa Campeonato AA start sali awe nochi, 26 Augustus pa exactamente 7:30 PM na Crismo Angela...Read more
Minister di Enseñansa, Michelle Hooyboer-Winklaar, ta lamenta cu e informacion publica riba e situacion di Imelda Kleuterschool y st. Aloysius...Read more
Durante e manifestacion di e studiantenan di EPI, nan a entrega un carta na Directie di EPI. Irayka Yanez, directora di...Read more
Diabierna riba tereno di Colegio EPI, e studiantenan di e sector horeca a tene un accion mustrando nan mal contento...Read more
Departamento di Salud publico ta informa cu desde Januari pa augustus 2016, tabata tin 18 caso sospechoso reporta di hende...Read more
Diabierna, 26 di Augustus, directiva di Centro di Bario Playa Pabao, ta organisa otro “Nochi di Pelicula” pa e muchanan...Read more
Na ocasion di Nana su cumpleaños GRANDI, e famia extendi di Radabaugh a yega na Aruba cla pa sorprende e...Read more
Despues cu den prensa a sali di un caso cu un docente a tenta un mucha pa "gay", Director di...Read more
E caso den corte a keda pidi pa e doño di trabou cu ta minister y su departamentonan di enseñansa....Read more


text:
The content originally appeared on: Diario
Manera DIARIO a informa Guera Ukraine ta caos economico mundial — *Efecto directo di aumento di prijs di gasolin pa Aruba pa tur sector — *Banco Mundial ta bati alarma mientras placa ta perde balor di compra
ORANJESTAD (AAN) — “Aruba mester wordo prepara pa hunto cu henter mundo, subi uno di e camindanan mas dificil cu comunidad mundial a conoce, den su historia moderno. “
Na un forma dirigi, asisti pa informantenan local y internacional, DIARIO a prepara Aruba pa desaroyonan sumamente serio, pa cual Aruba mester prepara.
Cu enfasis riba e responsabilidad di tur lider den tur sector di comunidad, DIARIO a splica cu Pueblo di Aruba mester wordo prepara pa un situacion mundial, cu ta nifica segun relatonan experto mundial, cu proyeccionnan pa futuro ta crash.
Pronosticonan cu a wordo haci pa mundo bandona e pandemia Covid-19, ta perde validez den luz di desaroyonan sumamente alarmante, cu mester wordo mira como un caos economico mundial, den cual prijsnan mundialmente lo sigui aumenta pa bay rementa den un realidad cu ta deshaci di tur pronostico cu tabata existi pa recuperacion mundial.
Ayera na Aruba a bira conoci, cu prijs di gasolin a bolbe subi cu mas cu 30 cent, cu pa lectornan di DIARIO sigur no por ta ningun sorpresa a base di e informacionnan constante cu DIARIO ta presenta di e realidad mundial.
Hunto cu expertonan local y internacional, DIARIO a revisa e informacion di e resultado di aumento di prijs drastico di gasolin pa Aruba y a atende den esaki no solamente loke e ta nifica pa prijs di transportacion pero su impacto riba henter comunidad.
E origen di e aumento drastico di e prijs di gasolin na Aruba, ta e prome factor cu mester tuma na consideracion ya cu ta desaroyonan internacional, a percura pa e desaroyo devastador pa economia di Aruba.
E aumento di prijs di gasolin mundialmente ta e origen di e crash mundial di economia cu segun cifranan emiti pa Banco Mundial riba cual DIARIO tabata traha.
Banco Mundial ta trece dilanti e resultadonan di Covid-19 pa economia mundial, cu no por a topa cu realisacion di su plannan pa loke ta trata crecemento economico mundial.
E crecemento mundial cu na Januari a wordo anticipa di lo a baha pa 4.1 porciento na lugar di e 5.7 porciento anticipa, a conoce un realidad peor cu esaki.
Crecemento economico mundial cu tabata pues 5.7 porciento na 2021, na 2022 lo ta 2.9 porciento
Global growth is expected to slump from 5.7 percent in 2021 to 2.9 percent in 2022 y ta wordo spera di no recupera na 2023.
E resultado di e Guera na Ukraine pa mundo, awor ta bira visibel na tur pais, incluso Aruba, y lo deshaci di inversionnan planea y kibra pronostico di planificacion economico mundial importante.
Segun Banco Mundial, ta imposibel pa deshaci di recesion, di situacionnan cu aumento di prijs ta haci bida impagabel.
Segun Banco Mundial, manera DIARIO a presenta ya a base di consulta cu informantenan, paisnan mester atende cu e realidadnan nobo di economia y e resultadonan directo.
E anuncio cu prijs di gasolin lo subi cu mas di 30 cent na Aruba, mester wordo mira pues mas leu cu esaki lo afecta gasto di transportacion local.
E lo afecta costo di tur producto cu subi mercado di Aruba pa medio di importacion of cu wordo produci na Aruba mes.
Aparte di esaki mester comprende cu e aumento di prijs di petroleo no ta exclusivo pa Aruba, pero ta afecta turistanan na nan casnan y e nivel di gastonan personal cu nan tin.
Den tur sector, aumento internacional di prijs, ta uni na resultadonan local di prijsnan y asina ta forma e spiral cu ta hiba na inflacion, den cual placa ta sigui perde su balor di compra.
Esaki tabata e spiral pa cual DIARIO a adverti Aruba for di final di 2021, ora ya Omicron a alarga y empeora e efecto di Covid-19. Den e tempo ainda mundo no tabata na haltura cu Guera di Ukraine lo rementa e planificacion economico mundial.
Ora placa perde su balor di compra, loke por cumpra cu un Florin ta bira menos tanto pa e Arubiano como e turista. Loke por haci cu un Florin, ta afecta e negoshi y e trahador.
Tur ciudadano lo mester dal un stap atras como comunidad pero tambe parti di un mundo, cu ta cera e capitulo di e Era di Oro despues di segunda guera mundial, y ta reemplasa kleenex atrobe tela, cu por laba y bolbe uza.
DIARIO lo sigui asumi su responsabilidad pa como matutino di Aruba, presenta tur informacion na inicio di un epoca mundial nobo!


text:
KRALENDIJK – Dia 7 di febrüari un ámtenar di duana a keda detené riba sospecho di korupshon atministrativo. Dia 16 di febrüari e la ser lagá den libertat miéntras ta investigá e kaso mas profundo, pasombra ku e investigashon preliminar no a duna konfirmashon di e sospecho di korupshon atministrativo.
E investigashon a kontinuá, partikularmente riba kontenido di diferente kargadó di informashon ku a pone beslag riba dje durante di e entrada hudisial ku a tuma lugá riba 7 di febrüari. Entretantu e investigashon dor di Rijksrecherche a konkluí. Ministerio Públiko BES (OMBES) a evaluá e dosié.
No tin prueba
A base di esaki, OMBES a disidí ku no ta bai sigui ku un persekushon penal kontra e ámtenar aki i lo seponé e kaso, pa motibu ku segun opinion di OMBES for di e investigashon ku a ser hasí no a haña prueba di korupshon atministrativo den e deskripshon legal “Es ku tuma un regalo, hasi un promesa of tuma un servisio pa hasi of keda sin hasi algu en kontra di su deber komo ámtenar (di duana)”.
A pone e ámtenar i su doño di trabou na altura ku a seponé e kaso.


text:
Diaranson atardi accidente a bolbe sosode riba e crusada di Profesor Lorentzstraat cu Emmastraat. E biaha aki un turista chauffeur di Kia Niro no a duna preferencia na otro vehiculo riba caminda di Emmastraat.
E chauffeur den e Nissan March so a resulta herida. Den impacto e March a bira 90 grado, a ranca porta banda drechi patras habri manera bleki di tuna. Polis a cera caminda pa trafico. Bisiña den area a remarca cu varios biaha a pidi autoridad concerni pa pone verkeersplateu riba e crusada.
Chauffeur sa core cu velocidad halto riba Profesor Lorentzstraat y e caminda anochi tambe ta scur. Frecuentemente tin accidente riba e crusada aki.


text: Diasabra anochi a drenta informe di un accidente na Superfood, mesora a dirigi patruya na e sitio. Na yegada di e patruya a bin constata cu aki ta trata di un accidente unda cu un chofer bou influencia lo a dal su Pick-up den un S.U.V. ora di reverse di parkeervak. E chofer bou influencia a bay para su pick-up te otro banda di e parkeerplaats tanten cu e donjo di e S.U.V. cu tabata haciendo compras a wordo notifica di e accidente. Un otro persona a bin y keda encarga cu hiba e persona intoxica cas.


text:
ORANJESTAD – Awe mainta, Minister di Husiticia y Asuntonan Social Sr. Rocco Tjon a bishita e Centro pa Hoben y Famia riba nan prome aniversario desde e apertura virtual di Centro pa Hoben y Famia na Wayaca, pa asina habri e “Siman di lantamento di mucha”. E centro aki ta simbolisa e trabounan colectivo di diferente instancia cu ta dirigi nan mes riba prevencion y ayudo trempan, y ta ofrece nan servicio fisicamente tambe for di un solo localidad. E organisacionnan aki kier hiba un maneho pa e añanan nos dilanti pa traha den un cooperacion mas estrecho.
Na aña 2018 a introduci na Aruba e “Siman di Lantamento di Mucha”. Gobierno a scohe e siman aki mirando cu e ta inclui e fecha 20 di november cual ta “Dia Internacional di Derecho di Mucha”. Aruba ta uni su mes na e conmemoracion mundial aki unda cu mundo henter ta para keto na e momento historico cu a tuma lugar 32 aña pasa, y na unda e lider mundial a yega na un acuerdo, den un asamblea general di Nacionnan Uni, cu globalmente lo proteha e bienestar di tur muchanan pa medio di e Tratado di Derecho di Mucha.
Na aña 2001 Aruba tambe a firma e tratado aki, haciendo e compromiso pa proteha e mucha di un forma mas completo posibel, pa medio di e diferente articulonan specifica den e tratado. Den e mesun aña, Gobierno di Aruba a instala e Comision Nacional Derecho di mucha pa percura cu e cumplimento di e Tratado ta sosode na un forma coordina y eficiente. E comision “Derecho di mucha” ta consisti di ocho organisacion gubernamental y dos organisacion no-gubernamental.
Banda di esaki a instala un Taskforce pa Derecho di mucha na april di aña 2014, cu ta consisti di un representante di tur seis isla den Reino y Hulanda. Den e plan di trabou di Taskforce a delinea algun aspectonan cu lo atende, di un forma colectivo, e dererechonan di mucha. E trabounan aki a conduci na un MOU cu tambe a ser firma riba e fecha di 20 di november di aña 2018. Den cual a formalisa e compromiso di e paisnan pa e metanan stipula.
Pa e motibo aki mes, e Mandatario ta enfatisa e importancia di lanta nos muchanan den un ambiente di amor y siguridad. Durante e siman aki lo tin diferente actividadnan, tanto pa profesionalnan, mayornan y muchanan. E calendario di actividad ta posibel danki na diferente organisacionnan cu ta promove e vision pedagogico y e derechonan di mucha na Aruba. E tarea di lanta un mucha ta uno compleho pa motibo cu cada mucha ta asina unico y cu su mesun necesidadnan. Pues como mayor tambe no tur ora e ta facil pa por stimula e mucha den su capacidad y yud’e den tur area di su desaroyo.
Por ultimo e Mandatario a expresa cu di parti di Gobierno ta trata lo miho posibel pa por ofrece servicionan gratis cu por sostene mayornan den e responsabilidad importante aki. Pero tambe pa stimula cooperacionnan manera esunnan cu ta tuma lugar den e “Siman di lantamento di mucha”.


text:
Diabierna ultimo a tuma luga den Stadion Guillermo Prospero Trinidad, e grandioso apertura di Weganan Escolar (WE) Aruba 2022. Durante e ceremonia di apertura Minister Endy Croes a dirigi palabra.
Discurso di e mandatario:
Aan Denzel Dumfries,
een wereldster, een topsporter, een prof voetballer bij Inter Milan en ook het Nederlandse elftal of ook Oranje Team van harte welkom. In de naam van de regering van Aruba wil ik jou bedanken dat je de tijd hebt vrijgemaakt om vandaag hier aanwezig te zijn. Dit is een belangrijk en historisch moment voor de sport en voor de kinderen van Aruba.Veel kinderen kijken naar jou op, en zien jou als hun ‘rolemodel’. En daarom is jouw aanwezigheid vandaag zeer belangrijk en ik weet zeker dat het onze kinderen motiveert en inspireert. Hartelijk dank Denzel voor je bijdrage aan dit mooie evenement voor onze schoolkinderen. Masha Danki, Ik zal verder gaan in mijn dushi papiamento.
Ki alegria pa por ta para memey di bosonan tur awenochi
Ki alegria pa mira caranan alegre di nos muchanan
Ki alegria pa mira e antorcha cende e vlam Olimpico aki rato
Ki alegria pa por organisa Weganan Escolar pa nos muchanan .
Unda 42 scol y mas di 800 mucha formando parti di e desfile
Ora mi mira atras mi ta corda temponan bunita di Olimpiada Escolar Betico Croes cual a inicia bou di sr. Ramon Lee y su ruman sr. Dochi Lee como 15 aña pasa. Danki pa esey. Deporte ta crea e sentimento y balornan fundamental den formacion di un hoben. Deporte y competencia tin su balornan esencial manera: amistad, excelencia, respet, curashi, inspiracion, igualdad y determinacion. Esakinan ta balornan importante cu deporte ta brinda nos y ta balornan cu ta mara hasta den balornan Olimpico.
Pesey pa nos ta un honor di no solamente organisa Weganan Escolar esta (WE) Aruba pero sigur ta un honor pa brinda cada mucha e oportunidad pa practica un of otro deporte cual a desemboca awe den e siman di e competencia nan final di WE Aruba.
Laga nos brasa e oportunidad aki awe y hunto cu Gobierno, directivanan di scol cabesantenan, docentenan, alumnonan, mayornan y ‘stakeholders’. Y laga nos haci un promesa cu nos lo percura pa desde awe pone nos schoudernan bou di e proyecto aki y percura pa engrandece esaki mas y pa e perdura pa hopi aña nos dilanti. E simia cu nos ta planta awe lo florece, e flor y frutanan cu e lo produci lo refleha hustamente den nos hobennan kendenan lo briya den futuro. Ban duna nan e oportunidad
Deporte ta e vehiculo cu ta trece nacionnan hunto sin importa rasa, color of religion. Laga nos uza e forsa di deporte esta di e vehiculo deporte pa nos brinda speransa na nos hobenan. Deporte ta e brug cu ta percura pa nos construi un miho sociedad y un miho Aruba.
Mi no por bay sin papia di 4D cu semper mi ta propaganda; Deseo- Disciplina- Dedicacion- y Determinacion. Laga e 4 D nan aki ta e motornan den bo bida como deportista
Terminando mi kier bisa mi ta gradici IBISA – DCA- Gobierno, scolnan, docentenan, alumnonan y tur ‘stakeholder’s pa e celebracion di WE Aruba cu ta inicia awe.
Dream big and aim high. Exito na tur scol y tur nos hobennan. Manera tin un dicho ta bisa; hacer deporte es hacer patria Masha masha danki


text:
Miles di Argentino ta protesta contra Gobierno di Macri
E instabilidad den cual Argentina ta pasa for di dialuna pasa, despues di eleccionnan primario den cual e Gobierno a sufri un derota fuerte,...
Venezuela: Falta di unidad den oposicion a influi resultado di eleccion?
(ElNacional) – Diferente factor a influi den e resultadonan di eleccionnan di diadomingo 21 di november, den cual cu 58.2% di abstencion el chavismo...
Venezuela: Asamblea Nacional ta denuncia detencion di escolta di Guaido
Asamblea Nacional a publica un comunicado ayera den cual ta adverti comunidad internacional encuanto e medidanan nobo di ‘intimidacion, pa crea miedo y persecucion’...
Venezuela: Produccion di petroleo ta keda abao
Organisacion di Pais Productor di Petroleo (OPEC) a caba di publica su Boletin Mensual di Mercado Petrolero pa augustus 2020, den cual ta mustra...
Preguntanan di parlamento Hulandes riba situacion di refugiadonan na Corsou
HILVERSUM – Parlamentario di D66 Maarten Groothuizen ta bay haci preguntanan atrobe riba e tratamento y recepcion di refugiadonan Venezolano na Corsou. Desde e...
Cuba: Mas detencion di caracter politico na februari
E Comision Cubano di Derecho Humano y Reconciliacion Nacional (CCDHRN) a denuncia e notable aumento di detencion arbitrario pa motibo politico na e isla durante luna...
Venezuela: China ta papia cu Guaido
China a mantene conversacion cu oposicion politico di Venezuela pa salvaguardia nan inversionnan den e situacion problematico na e pais Suramericano, segun cu e...
Tormenta Irma ta menasa cu bira horcan y mañan ta bay rumbo pa Caribe
Irma, e di nuebe tormenta tropical di e temporada di horcan riba Atlantico, a cuminsa forma ayera cerca di archipielago di Cabo Verde, y...
Peru: Crisis na Machu Picchu, turistanan ta reporta welga y ciere di accesonan
Turistanan a reporta e ciere di accesonan pa drenta na ruina di Machu Picchu desde diabierna ultimo, despues cu habitantenan di e area...
Honduras: presidente Hernandez vencedor den eleccion presidencial
Cu un margen chikito na su fabor den porcentahe di voto: 42.98% contra 41.39% di su adversario principal Salvador Nasralla, actual presidente Juan Orlando...


text:
Aruba
Polis a haci entrada hudicial na Weg Rooi Hundo y detene bendedo di droga
Posted on 06/21/2022 10:10 am AST | Updated on 06/21/2022 10:11 am AST
ORANJESTAD – En conexion cu un investigacion andando un ekipo special di polis, Project Team Drugspanden a haci entrada hudicial na un cas na Weg Rooi Hundo. Aki a detene un hende homber di inicialnan: J.O.W. naci na Aruba di 36 aña pa bendemento di droga for di e percela menciona. Durante razzia a confisca un cantidad di droga entre otro cocaina y piedra (Base). Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nan ta pidi si bo tin cualkier informacion yama nos tiplijn di Polis cu ta: 11141. Nan ta garantisa cu bo ta keda anonimo pa bendemento di droga.


text:
(Oranjestad) – Alrededor di 1.52pm Aruba henter a keda sin coriente. Di parti di N.V. ELMAR di biaha a mobilisa tur tecnico pa asina ta pendiente di e situacion. For di WEB Aruba N.V. a ricibi informacion cu ta debi na problema cu a surgi den e planta nobo RECIP IV algo prome cu 2pm. Un storing den e planta aki a causa e black-out.
Pa mas o menos 2.36pm N.V. ELMAR a wordo notifica door di WEB Aruba N.V. cu por a cuminsa suminstra coriente back den algun area. Savaneta te cu Santa Cruz a ricibi coriente prome, sigui pa 2.43pm Balashi, Hooiberg, Angochi, Matividiri, pa 2.46pm Matividiri, Ayo, Cashero, Zumbo, Sjabururi, Siribana, Seroe Compa, Angochi, Sabanilla Abao, Santa Lucia, pa 2.53pm area Pricemart, 2.53pm area Plaza Padu, pa 2.54pm Paradera un parti, pa 2.57pm Seroe Biento y Seroe Blanco, pa 2.59pm Aeropuerto Internacional Reina Beatrix, pa 2.59pm Dakota, 3pm Area Cumana, pa 3.06pm Oranjestad, pa 3.06pm Eagle, pa 3.08pm area Manchebo Beach Hotel y area di Fatum, pa 3.11pm area Paardenbaai, pa 3.15pm unparti di Noord, Ponton, un parti di Tanki Leendert, pa 3.18pm area CMB Oranjestad, Dominicanessenstraat, pa 3.22 area Bubali, Palm Beach, hospital, La Cabana, pa 3.25pm parti di Colony te cu Savaneta, pa 3.25 parti di Noord, pa 3.38 Sunset Villas, area Palm Beach Plaza, area Brickel Bay, Marriott Hotel, pa 3.38pm Salinja Serca, pa 3.40 Noord henter. Den e area di Palm Beach y Buccaneer Restaurant a drecha un liña di halto tencion, pero pa 4.16 tur hende tawatin coriente back.
For di e momento di e black-out nos tecniconan tawata den comunicacion constante cu WEB Aruba N.V. Alavez N.V. ELMAR a percura pa mantene pueblo constantemente bon informa via su pagina di Facebook.
N.V. ELMAR ta gradici pueblo di Aruba pa e pasenshi y comprencion pa cu e fayo den distribucion di coriente cu tawata fuera di nos alcance. Alaves N.V. ELMAR ta gradici su tecniconan y su team completo pa a atende cu e black-out te ora cu e ultimo area afecta a wordo suministra bek cu coriente.


text:
No tin niun tiki duda. Shell a laga hopi shushedat atras na Kòrsou, ku e lago di asfalt, mei mei di añanan 80. Un mal kaso i p’esei SMOC (Fundashon Medioambiente Limpi na Kòrsou) a pone e kaso akí hopi biaha kaba bou di atenshon di Parlamento hulandes. Segun promé minister Whiteman Parlamento hulandes, ku ta hopi preokupá debí na mal maneho i violashon di derecho humano pa loke ta trata Isla, no ke tende niun keho tokante Shell, pero esaki no ta bèrdat. Ata e echonan tras di otro.
Dia 29 di òktober 1996 Parlamento hulandes a tuma un moshon di Christen Unie ku Groen Links. Den e moshon akí a supliká gobièrnu hulandes entre otro pa laga Shell paga (gran parti) pa limpia e lago di asfalt. Ku esaki SMOC no ke libra di ningun manera e papel ku Hulanda a hunga den bendementu di Isla. Di pursi, potensia di maneho di un gobièrnu chikitu komo esun di Kòrsou pa mantené un industria petrokímiko gigantesko na lei, ta nihil. Gobièrnu di Hulanda a atmití esaki kaba na komienso di añanan 70. Esaki a kondusí e tempu ei na lantamentu di servisio ambiental DCMR; munisipio grandi manera Rotterdam ku su refineria enorme a laga otro instansia tuma enkargo di su tarea kompleho di kontrolá medioambiente. P’esei no ta niun tiki sivilisá di Hulanda ku a obligá Kòrsou pa manehá Isla. Dia 13 di òktober 2015, Parlamento hulandes a revoká esaki ora el a aseptá un moshon kaminda a deklará ku Hulanda ta enbolbí direktamente, pa motibu di su relashon ku Shell, na orígen di e problematika ambiental. Esaki ta un bon ehèmpel di atmití fout komo kabayero. Ken ta sigui?
EcoRYS, mandá pa gobièrnu di Kòrsou, a raportá, na aña 2005 kaba, ku Isla ta kousa anualmente morto prematuro di 18 hende, minimalmente, i ku míles di persona mester apelá na kuido médiko pa motibu di emishon shushi di Isla; anto ta e Yu di Kòrsou pagadó fiel di impuesto tin ku karga tur gastu! Parlamento di Kòrsou no tin kunes ku e rapòrtnan akí, pasobra te dia di awe, nunka gobièrnu di Kòrsou a mantené Isla na lei. Ni sikiera ora hues di apelashon, na aña 2010, a dikta ku Isla por tuma medida relativamente barata, si kompará gastu ku ganashi pa aña, pa kumpli ku pèrmit ambiental (fofo).
Mientrastantu ganashi ta bai Benesuela aña tras di aña, i e aporte di Isla na entrada di gobièrnu di Kòrsou ta mengua ketu bai, pero molèster pa medioambiente siudadano di Kòrsou tin ku karga i gastu di kuido médiko ta siudadano di Kòrsou tin ku pag’é. Mester para e marea aworakí mes i Parlamento hulandes ta komprondé esaki, pasobra e echo ku Kòrsou ta bira kara wak otro banda ora ta trata polushon di Isla ta mala boluntat di parti di gobièrnu kurasoleño; esaki ta apart di e defisiensia di potensia di maneho pa loke ta trata e lucha kontra un gigante multinashonal.
Ta p’esei lo ta bon si Parlamento di Kòrsou sigui Parlamento hulandes i trata un òf mas moshon. Unu kaminda ta rekonosé ku Kòrsou a faya den su maneho. I trata mesora un di dos moshon kaminda ta mantené Isla na lei ku forsa (retroaktivo). No ku e intenshon pa sera Isla, nò, sino den forma di un but supstansial komo rekompensa pa tur molèster i gastu di kuido médiko ku Isla a kousa. Kua miembro di Parlamento, den e estado di derecho akí, ta bai tuma inisiativa pa e moshonnan akí?
Drs. Arjan Linthorst (miembro di direktiva di SMOC)


text:
The content originally appeared on: Diario
Mescos cu IMF tambe a sugeri
ORANJESTAD (AAN): Comercio no ta contra BTW, pero ta contra e forma cu uta implementando esaki aworaki.
Tur gremio a alinea y a bisa cu en general BTW no ta malo pasobra e lo bay trece hopi compliance, como cu tin hopi placa afo riba caya. Comercio semper ta kere den “ley pa un, ley pa tur”, pues cu tur hende ta paga nan fair share.
Sinembargo na Aruba, semper a cobra impuesto di ‘un grupito’, y pesey tin asina hopi placa riba caya! Djis corda tambe con Gobierno a bay duna 80% di descuento na debedornan di 10 aña atrasa di belasting.
Tur esey ta inhusto den bista di e bon pagadornan di impuesto!
Na opinion di Frans Ponson di Comerciantenan Uni, tur e placa ey riba caya ta loke Gobierno tin di bay cobr’e. Pesey nan ta mira cu BTW ta uno cu lo pone tur hende contribui na dje.
Pesey mes e gremionan hunto a manda un carta pa Gobierno, y ta pidi pa por fabor bin cu un BTW, pero di un solo tarifa pero e mester ta tarifa abao.
Ponson a mustra cu IMF tambe a sugeri esey pa mantene e tarifa abao. Pero pa sorpresa di tur hende, di tur gremio, y di comerciantenan, ata awor ta mira cu Gobierno tin pensa di bay riba 14 porciento.
“E 14 porciento aki, pueblo no por bay page! Period!” Esey ta loke Ponson di Comerciantenan Uni a indica.
“Nos no ta contra e BTW, pero e mester keda cu e filosofia di ‘keep it simple’, pues uno facil pa pueblo controla, facil pa comercio cumpli cune, y mester ta un tarifa mas abao.”
Ponson a indica, cu e gremio tin deseo pa e BTW di Aruba bira uno cu unico tarifa di 10% y nada mas. Esey ta e tarifa cu IMF tambe a sugeri pa Aruba.
“Nos ta pensa cu Aruba mester haya un tarifa di 10%, pero e asunto di multi-tarifa di 6% y di 14% cu Gobierno ta papiando di dje, ta manera cu ta manda un mensahe pa pueblo cu ta spaghetti so nan por bay come y haya 6%, pasobra tur otro cos cu bo busca, of bo kier bay mira pelicula, etc., eseynan ta 14% nan ta bay cobra.”
No ta husto pa pone un BTW djis pa pueblo come barata so!
Ademas si Gobierno bin cu dos tarifa di 6% y di 14%, bo no tin di lubida cu pa e comerciante ta bay hinca tur gasto den su prijs. E tin di busca un hende extra den servicio, pasobra cada recibo di 6% y di 14%, e tin di bay skirbi nan uno-pa-uno, y esey ta mas gasto.
E idea di multi-tarifa lo ta uno mas complica! Mas complica pa tur comerciante pone mas hende den administracion. Mas complica cu ta haci prijsnan subi aun mas. Na fin di dia, toch e producto lo bira mas caro.
Mihor bay na un solo tarifa di 10% y mantene abao.


text:
Unidat den Kristu
E iglesia ta e famia di Dios riba tera; sirbi, studia, i adorá huntu. Mirando na Hesus komo su lider i Redentor, e iglesia ta ser yamá pa hiba e bon notisia di salbashon na tur nashon.
Number 14 di e Kreensianan Fundamental di Iglesia Atventista di e di Shete Dia ta deklará, parsialmente: “E iglesia ta e komunidat di kreyentenan ku ta konfesá Hesukristu komo Señor i Salbador. Den kontinuidat ku e pueblo di Dios den tempunan di Tèstamènt Bieu, nos ta ser yamá pa sali for di e mundu; i nos ta uni pa adorashon, pa kompañerismo, pa instrukshon den e Palabra, pa selebrashon di e Sena di Señor, pa servisio na henter humanidat, i pa e proklamashon global di e Evangelio.” - Seventh-day Adventists Believe (Boise, Idaho: Pacific Press© Publishing Association, 2005) p. 163.
Pero kiko nos ke men ku iglesia? Ken ta pertenesé na e iglesia? E kontesta riba e preguntanan aki ta dependé parsialmente riba nos definishon di e iglesia.
Un iglesia ta siguramente e komunidat lokal di kreyentenan den Hesus ku ta obedesé e Señor i ku ta kongregá nan mes pa adorashon i sirbishi. Nan por reuní den iglesianan di kas òf den kongregashonnan mas grandi (Rom. 16:10, 11). Ku iglesia nos ke men tambe e edifisio den kua Kristiannan ta kongregá. Pero esaki ta apénas e mihó definishon di iglesia. E iglesia ta tokante hende, no tokante edifisio.
Den Tèstamènt Nobo, tin biaha iglesia ta ser referí na dje komo e grupo di kreyentenan den un área geográfiko partikular. Asina, ora Pablo tabata dirigí su mes na e iglesia na Galatia, e tabata referí na hopi kongregashon lokal den statnan i pueblonan den e region ei (Gal. 1:2; lesa tambe 1 Pe. 1:1). Ku iglesia tin biaha nos ke men tambe un grupo di hende ku ta pertenesé na un denominashon partikular òf ku ta yama nan mes na un nòmber partikular duná pa nan kreensianan i herensia.
Sinembargo, tur e definishonnan aki ta inkompletu. E iglesia ta e pueblo di Dios tur kaminda riba tera. I ounke Kristu tin siguidónan fiel den vários denominashon (di kua hopi lo uni ku e remanente di Dios den e krísis final [Rev. 18:1-4]), e trimèster aki nos ta bai focus riba nos iglesia, Iglesia Atventista di e di Shete Dia, i kiko unidat den Kristu ta nifiká pa nos.
Kreensia Fundamental 14, yamá Unidat den e Kurpa di Kristu, ta deklará: “E iglesia ta un kurpa ku hopi miembro, yamá for di tur nashon, tribu, lenga, i pueblo. Den Kristu nos ta un kreashon nobo; distinshonnan di rasa, kultura, siñansa, i nashonalidat, i diferensianan entre haltu i abo, riku i pober, hòmber i muhé, no mester ta divisivo entre nos. Nos tur ta igual den Kristu, kende pa medio di un Spiritu a mara nos den un kompañerismo kunE i un ku otro; nos mester sirbi i ser sirbí sin parsialidat òf reserva. Dor di e revelashon di Hesukristu den e Skrituranan nos ta kompartí e mesun fe i speransa i ta rèk man den un testimonio na tur hende. E unidat aki tin su fuente den e unidat di e Dios triuno, ken a adoptá nos komo Su yunan.” - Seventh-day Adventist Believe, p. 201.
E propósito di e seri aki di lès di studio di Beibel ta pa proveé instrukshon bíbliko riba e tópiko di unidat Kristian pa nos komo Atventistanan di e di Shete Dia, ken, awor, manera semper, ta afrontá desafionan na e unidat ei, i lo hasi esei te na fin di tempu.
Sinembargo, den e Skrituranan nos ta haña numeroso persepshon i instrukshon riba kon pa biba e don di Dios di unidat den Kristu. E persepshonnan ei, e instrukshonnan ei tokante biba i ekspresá den nos iglesia e unidat ku a ser duná na nos, ta e focus di e trimèster aki.


text:
Kralendijk – For di 8 di ougústùs 2021 biaheronan pa Hulanda mester mustra un prueba di corona na yegada. E pruebanan di corona ku Hulanda ta aseptá ta e kódigo QR pa e prueba di bakunashon òf un prueba di rekuperashon di papel komo prueba ku un hende tabatin covid ménos ku 6 luna pasá i a rekuperá. Por pidi e prueba di rekuperashon akí na departamento di Salubridat Públiko na 0800 – 0800. Hulanda ta aseptá tambe un prueba di tèst di PCR di papel di maksimalmente 48 ora promé ku salida. Promé ku salida biaheronan por hasi tèst na un di e proveedornan komersial na Boneiru.
Awor akí habitantenan di Boneiru ku ta kompletamente bakuná mes por upload e kódigo QR di papel den e coronacheck app. Upload esaki den e coronacheck app ta posibel pa habitantenan di Boneiru ku ta kompletamente bakuná, ku un sédula tambe. Nan ta haña e instrukshon pa esaki riba papel ora nan bai buska e kódigo QR di papel na departamento di Salubridat Públiko. Pa hasi petishon pa e kódigo QR mester traha un sita via 0800 – 0900.
Habitantenan di Boneiru ku aktualmente ta na Hulanda i no tin un kódigo QR, por pidi e kódigo na GGD na Utrecht. Por hasi esaki durante ora di ofisina na number di telefòn 030 – 800 2899.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
United vs CDRA – CDFF
AVB
Loting pa e Copa Betico Croes 2022 ta conoci
United vs CDRA – CDFF
More in AVB
-
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo,...
-
Final Division Uno a marca historia – Atletico Santa Fe ta campeon pa prome biaha ganando Unistars 4-2 – un resumen
E final di Division Uno 2021-2022 no a defrauda, mas bien e tabata un...
-
Dakota y La Fama ta pika dilanti y ta ‘un-dos’ riba tabla di playoffs – resumen y antesala
Despues di dos fecha di Playoffs 2022, Dakota ta keda invicto cu dos victoria...
-
Playoffs Division Honor 2022 a cuminsa – ken ta favorito pa bai final?
Playoff di Division Honor a cuminsa cu dos partido den e prome rond di...


text:
OM ta investigá hefe di VDC Michael Römer
OM ta investigá hefe di VDC
Resientemente hefe di VDC sr. Michael Römer a keda di skòrs pa Minister di Hustisia sr. Nelson Navarro, pa motibu di un investigashon hudisial. Sr. Römer a keda nombrá pa sr. Gerrit Schotte komo hefe di VDC, na momentu ku sr. Schotte ku koperashon di sr. Elmer Wilsoe a kita sr. Edsel Gumbs for di e funshon ey. Sr. Wilsoe i sr. Römer ta famia tambe komo ku tanta di Michael Römer ta kasá ku sr. Elmer Wilsoe. E temporada enkuestion sr. Römer mester a perkurá pa tur hende pasa screening apesar ku VNA a duna konseho negativo di sigur shete minister di kabinete Schotte. Pues for di prinsipio e integridat di sr. Römer tabata den diskushon.
For di su nombramentu tabata hopi turbulento riba tereno di seguridat di nos pais. Varios instansia di seguridat internashonal, tambe AIVD (Algemene Inlichtingen- en Veiligheidsdienst) no ta dispuesto na traha ku Römer.
E investigashon ku ta andando tin di haber ku mal uso di poder di sr. Römer.
Relashoná ku un keho ku a keda entregá kontra di sr. Römer, OM a start un investigashon penal i a skucha kuater (4) testigu den e kaso aki.
Motibu di e keho ta menasa di un persona ku su arma di kandela.
Den su funshon komo hefe di VDC, OM por hasi uso di varios artikulo pa persiguí sr. Römer.


text: ORANJESTAD; Ayera mainta e alumno y docentenan di Colegio San Antonio na Santa Cruz a celebra “Kindness Day”. World Kindness Day ta wordo observa y celebra dia 13 di November y tin como meta pa encurasha nos pa ta mas amable cu otro. Pa asina tin mas empatia y compasion cu otro. En conexion cu esaki e mayornan di e alumnonan a ricibi un bunita gesto di bondad. E alumonan tabata para banda di caminda cu musica y borchinan colorido cu mensahenan positivo manera entre otro; amabilidad ta gratis comparti’e, danki pa boso apoyo y ‘you are awesome’. Durante e actividad Minister di Enseñansa y Deporte Endy Croes a sorprende e alumnonan cu un bishita di cortesia cual scol cu Minister Endy Croes mes a bishita den pasado. E alumnonan a keda contento cu e bishita di e mandatario. E mandatario a gradici y felicitanan e alumonan y docentenan cu un bunita iniciativa y gesto.


text: Diamars madruga a drenta informe di un accidente basta serio na Savaneta, mesora a dirigi tanto polis como ambulans na e sitio. Na yegada di e patruya a bin haya e chauffeur para riba su 2 pianan para pafor di e auto y polis a compronde cu e chauffeur di un Toyota Vitz bayendo pariba cu velocidad halto a perde control subi acera banda drechi bay dal un cura di un cas y kentel den banda. Milagrosamente e chauffeur a resulta illeso pero asina mes a laga un ambulans bin toch pa revisa e chauffeur. Despues di e revision no tabata necesario pa hib’e hospital.


text:
Minister Plenipotenciario na Washington, Joselin Croes a reacciona riba un corant local cu a “copy paste’ un post di su Facebook na unda el a compila tur e colaboracionnan, ayudo tecnico, capacitacion cu Aruba pronto lo ricibi di Fondo Monetario Internacional (IMF). E corant aki a cualifica e logro aki como un berguensa nacional y a implica cu e ta un berguensa cu Aruba mes no tin experto riba e tereno aki pa haci e trabounan rekeri.
“Na e corant aki mi kier haci e siguiente pregunta. Si New York Times, Miami Herald, CNN of BBC ofrece bo corant cu e lo manda un team di cuater hende Aruba pa duna bo team na Aruba training y of ayudo gratis y tambe nan lo yuda bo mehora bo corant cu consehonan valido, bo lo bise NO pasobra ta un berguensa pa bo corant of bo lo gradici’e pa considera bo corant y bo lo acepta e colaboracion y ayudo aki man habri?”.
Minister Plenipotenciario Croes a enfatisa cu Aruba mester ta agradecido cu e ayudonan internacional cu Aruba a logra haya danki na e insistencia di nos Prome Minister y Minister di Finansa, Economia y Cultura durante cada bishita na Washington DC of New York. IMF ta un institucion cu mas di 60 aña di experticio riba e ramo monetario y finansa publico. IMF tin 189 pais tur rond di mundo como miembro cu hunto ta traha pa stabilisa y mehora e situacion financiero y economico di mundo. Nan tin un total di 2400 empleado cu nan expertisio ta yuda paisnan cu training, capacitacion, audit, control, estadistica y mas. Nan ta yuda tur aña mas o menos 30 pais y nos ta previligia cu Aruba tambe lo ta un di e paisnan cu e aña aki y otro aña lo por conta cu e expertisio y ayudo di IMF.
Minister Plenipotenciario Croes a expresa cu esaki no ta significa ningun momento cu Aruba no tin hende capacita pa haci e trabounan aki. Esaki ta nifica cu Aruba lo haya ayudo pa controla y wak si e trabou cu e ta haciendo ta cumpli cu normanan internacional. Tambe e lo trece cu ne cu Aruba lo por compara su datonan cu otro islanan den Caribe pa wak con nos ta haciendo ya cu IMF tin tur e datonan aki.
Otro colaboracionan internacional importante pa Aruba, segun Minister Plenipotenciario Croes, ta por ehempel esun cu Pan American Health Organization (PAHO) cu ta yudando Aruba compila y traha estadística di e malesa di cáncer na Aruba. Den pasado nan a yuda Aruba cu raport riba obesitas y diabetici. Tambe Aruba ta haya ayudo di WorldBank (WB) pa cu e “doing business report”. Un otro colaboracion importante ta cu State Department y Department of Justice cu tambe ta colabora cu Cuerpo Policial di Aruba. Asina tin hopi mas colaboracion entre Aruba y instancianan internacional. No ta Gobierno so ta busca colaboracionnan y ayudo internacional pero por ehempel Universidad di Aruba, IPA, Biblioteca Nacional y hopi mas instancia publico y priva ta afilia nan mes cu organisacionnan internacional pa mehora nan servicio, curiculo y capacitacion di nan staff.
“Den tur caso ami lo sigui traha duro pa crea oportunidadadnan pa colaboracion y capacitacion pa Aruba, pasobra nos ta un isla chikito y no ta tur cos nos por haci nos so. Tur pais na mundo ta haciendo mesun cos y nos no por laga oportunidadnan grandi y positivo asina pasa nos voorbij.
Mi kier a uza e oportunidad aki pa encurasha y invita tur Arubiano cu ta interesa pa tuma cursonan gratis di IMF riba e topico di Maneho di Finansa Publico pa registra na IMF.org/PFMx. Ami a tuma parti di e curso aki y e ta hopi simpel y duidelijk. E ta yuda bo comprende con e presupuesto anual di pais Aruba ta wordo traha y e impacto cu cada desicion tin pa bo y pa bo isla. E curso aki ta habri pa un y tur cu ta interesa pa tum’e”, Minister Plenipotenciario Joselin Croes a duna di conoce.


text:
Apresiabel kabayero- i damanan di Servisio medioambiental,
Polushon di airu pa Isla/BOO ta keda krese, manera SMOC a pronostiká hopi aña kaba, i ta buta e hendenan bou di huma ta biba den sirkumstansianan inhumano, ku konsekuensia grave pa nan kalidat di bibá i salú.
Gobièrnu di niun manera òf otro, partikularmente promé minister Ben Whiteman, aparentemente no ta konsiente di e gravedat di e situashon, i nan no ta mustra intenshon pa remedi’é. Nos ta haña straño ku di tur e palabrashonnan den e reunion intenso ku nos a hiba ku boso, huntu ku CAE, riba petishon di hues van Schendel, niun palabrashon a resultá na nada ainda. Ta asta e midínan èkstra, aparentemente, nos promé minister a posponé nan.
E chèpèchèpè bèrdè ketubai kresiente, holó stinki i bochincha ku e konsentrashon (ku boso mes a midi) di dióksido di suafel ku na 2015 a konosé un average di aña rèkòrt di 225 mikrogram pa meter kúbiko (!), ta sufisiente rason pa atrobe pidi atenshon pa e problemátika serio akí.
Kasi sigur ta BOO ta kousa e pèchèpèchè bèrdè den barionan manera Boka Sami. Di fuente fidedigno nos a haña sa ku no ta trata e problema akí pasobra na BOO no tin konosementu kon ta hèndel e problema akí. Kon ta posibel ke te awe boso no a sigui investigá e stòf ku potensialmente ta kontené materia ku ta kousa kanser i ku ta den e rosea ku 20.000 hende ta hala? Nota bon ku nos promé minister a anunsiá dos aña pasá kaba un investigashon kompleto pa para e miseria akí.
Por mira e kresementu di e pèchèpèchè bèrdè di siman pasá riba e potrèt athunto, i e potrèt di e chimenea di BOO ta mustra un emishon enorme; kon por, ki tin den e emishon, kiko ta e státus di e 3 ESPnan den e chimeneanan di BOO? Boso por kontestá e preguntanan akí?
Kon ta para ku e SRUnan, SWS, Final Oil Catchernan? Nunka nos no a haña kontesta riba e preguntanan ku nos ta hasi aña tras di aña kaba, ni nos por a konsultá niun rapòrt di Isla i BOO. Solamente pasobra hues a insistí mi por a konsultá dato di Isla, pero awor ku e emishon di materia bèrdè, ku ya ta tuma lugá pa 2 aña largu, e nesesidat pa tira un bista den e relatonan di BOO a bira mas urgente.
Moshonnan
E moshonnan ku parlamento hulandes a tuma no ta ofresé niun tiki duda: Parlamento su mayoria ta haña ku tin mal maneho na Kòrsou pasobra gobièrnu no ta mantené òrdu, i esei ta enserá ku gobièrnu ta violá derecho humano. Awor ta Kòrsou su turno pa baha, denter di tres luna, huntu ku Hulanda su yudansa, e emishon kontaminá i dañino di Isla i BOO supstansialmente.
Solushon na plaso korto
E manera mas simpel pa baha e emishon ta, usa kombustibel ku ménos suafel aden. Por kuminsá pasa na gasolio ku un nivel di suafel di maksimalmente 1%. Fin di mart nos baké di refineria ta yega Kòrsou for di Hulanda. Nos ta ofresé boso pa e duna informashon kon por trata i baha e emishon strukturalmente.
Apelashon urgente pa konsultá relato
Gustosamente lo nos pasa otro siman pa konsultá e rapòrtnan anual di Isla ku BOO (entrante dia promé di mart mester a entregá nan) ku ta den boso poseshon. Señor Cornelia (di Isla) resientemente a atmití na StAb i TNO -durante un kombersashon kaminda SMOC tambe tabata presente- ku ta trata di relato públiko, ku por entregá na GMN i ku por konsultá na GMN. Mira tambe e pèrmit di BOO (CUC), entre otro artíkulo 2.2. i 2.12.
Gustosamente nos ta tende na plaso korto bo kontestanan riba nos preguntanan i pronto nos ta spera traha un sita pa nos por konsultá e informashon rekerí.
Un saludo preokupante,
den nòmber di SMOC,
Drs. Peter van Leeuwen
Presidente di SMOC
*
2.12 Ter vaststelling van de luchtkwaliteit benedenwinds van de inrichting zullen data zoals rookgastemperatuur, -rookgassnelheid en andere relevante gegevens aan de MDC worden gegeven ter ondersteuning van modelberekeningen voor de luchtkwaliteit door de MDC.


text:
Aruba
P’e amantenan di bon musica: Scol di Musica Rufo Wever ta organisa concierto
Diasabra awor, 18 di juni, pa 4:00 di atardi den Cas di Cultura, varios alumno di Scol di Musica Rufo Wever, bou di guia di e docentenan, lo brinda e amantenan di bon musica nan concierto di fin di aña escolar. Nan lo presenta un programa varia den estilo y combinacion di instrumento pa cera e aña escolar 2021/2022.
Nan lo interpreta diferente cancion crioyo, regional y tambe internacional. E alumnonan lo demostra nan habilidad riba diferente instrumento, entre otro orff, piano, baho, guitara, cuarta, drums, percusion, fio, trompet y tambe canto. Lo presenta den grupo chikito, grandi y tambe como solista. Carchi ta obtenibel cerca administracion di Scol di Musica Rufo Wever na Cas di Cultura piso ariba y na porta dia di e concierto.


text:
Minister Koeiman a hasi un bishita na diferente Sentronan di Bario ku ta den renobashon
Minister Koeiman a hasi un bishita na diferente Sentronan di Bario ku ta den renobashon
Geplaatst op 25 October 2020 dor di Ministerio Desaroyo Sosial, Labor i Bienestar
i por bisa ku e trabounan ta avansando satisfaktoriamente.
Willemstad – Resientemente minister Koeiman huntu ku algun kolaboradó di su gabinete i tambe trahadónan di e Ministerio di SOAW a hasi un bishita na tres Sentro di Bario ku ta den renobashon. Ta trata di Sentro di Bario di Brievengat, Gibraltar i di Kustbatterij.
Minister Koeiman a tuma nota ku e trabounan ta avansando i ku ta den e fase kulminatorio, probablemente pa final di e aña aki Sentro di Bario Gibraltar i Kustbatterij lo ta finalisá pa entregá na e habitantenan. E renobashon di Sentronan di Bario ta kuadra netamente ku e vishon di e ministerio SOAW, ku lo mester fungi komo un plataforma di desaroyo, rekreashon i edukashon pa habitantenan di e bario di tur edat.
Sentronan di Bario mester bira aktivo ku programa di aktividatnan ku ta na interés di e bario den su totalidat i kaminda formashon i dibertishon ta sinkronisá. Esaki mester ta basá riba un programa anual ku ta sali for di e vishon pa ku desaroyo di e bario i pa esei mes ta importante pa habitantenan ta aktivo den e maneho di e Sentro di Bario.
E parti físiko sin e parti humano no ta duna resultado i pa esei mester di hendenan di bario bon prepará i ku amor pa nan bario pa duna bida duradero na e Sentro di Bario.


text:
Minister President Evelyn Wever-Croes: GOBIERNO DI ARUBA TIN TUR ATENCION PA E CONFLICTO NA UKRAINA
Minister President Evelyn Wever-Croes:
GOBIERNO DI ARUBA TIN TUR ATENCION PA E CONFLICTO NA UKRAINA
Diabierna mainta 25 di februari, Prome Minister Evelyn Wever-Croes a dirigi su mes na pueblo di Aruba den un discurso nacional en bista di e invasion di Rusia den Ukraina. Consecuentemente Merca y Union Europeo a impone sanccionnan riba Rusia haciendo esaki un conflicto internacional hopi complica.
โMundo ainda ta purba di recupera di COVID-19, y awor nos ta haya nos confronta cu esaki.
Apesar cu ta trata di un conflicto cu ta casi 10 mil kilometer leu, den e mundo global cu nos ta aden, conflictonan asina sin duda ta bay tin efectonan riba nos tambe.
Pโesey mi ta dirigi mi mes na boso, pa di un banda nos tur ta alerta y prepara, y na otro banda, pa nos no bay den panico. E suseso aki ta un otro shock externo, cu nos no tin ningun influencia riba dje. Mescos cu Covid tambe tabata un shock externo cu nos no por a influencia, ni kico nos a haci, nos tabata sa cu e lo yega Aruba y afecta nos tambe. Asina e conflicto aki ta tambe, y nos mester prepara pโe mescos cu nos a prepara pa COVID. Nos a haciโe un biaha caba, nos por haciโe atrobe.
Ta importante pa bo sa cu Gobierno di Aruba ta haciendo tur lo posibel pa ta miho informa posibel di e situacion, pa asina por tuma e miho decisionnan pa nos pais y pa cada ciudadano. Pa asina nos por ta prepara pa mitiga e efectonan cu bin di e conflicto aki y sigura e siguridad nacional di nos pai.
Nos no ta mira cu e invasion di Rusia den Ukraina lo tin efecto directo riba Aruba awor, pero indudablemente nos tambe lo sinti e efectonan indirecto.
Kico asina nos por spera?
ย
- Prijs di crudo a aumenta drasticamente, pasobra door di e conflicto y sancionnan economico severo, crudo a bira algo schaars, y e paisnan grandi ta uza nan poder riba e crudo pa influencia e conflicto. Pa nos esey kiermen cu prijs di gasoline lo bay aumenta, y si e conflicto sigui pa mas tempo, hasta prijs di awa y coriente lo por aumenta cu tempo, door di e conflicto aki. Gobierno lo trata di mitiga esaki, mas tanto cu ta na nos alcanse, pero mester tene na consideracion cu nos poder financiero no ta hopi grandi ainda door di e efectonan di COVID.
- Nos ta vigila tambe ki efecto esaki tin riba nos turismo, dependiendo di ki posicion Merca tuma den esaki, por pone cu mericanonan lo pensa na pospone nan vacacion pa Aruba. Nos ta trahando caba, a traves di ATA, pa monitorea esaki y pa tuma decisionnan pa mitiga e efecto. Mientras tanto, ban nos cada un sigui trata nos bishitantenan cu cordialidad y amabilidad, pa asina nan sigui bishita nos.
- Otro efecto cu nos ta hopi alerta pe ta atakenan cibernetico, โcyber securityโ, pa esaki nos tin un maneho caba y nos a bin ta preparando pa evita un calamidad. Nos a avisa tur empresa y instituto vital caba, y mi kier haci un apelacion na cada ciudadano pa ta extra alerta pa hacking di computer y celular, y pa tuma accionnan preventivo m Empresanan mester educa empleadonan, update password, y sea extra alerta. Den e siguiente dianan nos lo duna mas informacion, conseho y tips simpel con abo por proteha bo mes contra atakenan cibernetico.
- Nos ta monitorea tambe e situacion na Venezuela, en bista cu Presidente Maduro a expresa su sosten na Rusia. Marina Hulandes ta extra alerta pa cu esaki, maske nos no ta premira problema riba e tereno aki.
- Inflacion indudablemente lo bira un problema pa henter mundo, y pa Aruba tambe, debi cu Aruba ta importa practicamente tur producto; consecuentemente nos ta importa inflacion di otro pais tambe. Esaki lo afecta nos debe nacional y e capacidad di pago di debe door di interes halto. Tur esaki ta pone cu nos lo mester ta mas economico, cambia nos habitonan di gasta placa, spaar awa y coriente, โcar poolโ pa trabou of ora di hiba iuinan scol, biba mas saludable, talves planta mas, etc.
Esaki ta locual awor nos ta mirando pa Aruba. Ohala cu ningun di e retonan aki bira realidad, pero si en caso nan bira realidad, e ta importante pa nos ta prepara. Pa Gobierno ta prepara, pa nos sector comercial ta prepara, pa tur ciudadano prepara, pa henter Aruba ta prepara.
Apesar cu ta temponan dificil, mi ta para aki bo dilanti, un biaha mas, pa pidi bo pa NO bay den panico. Ban keda cu cabes friew pasobra si nos tur bay den panico, of nos bira negativo, ta problema y reto so nos ta wak.
Sigui noticianan internacional, pero no keda wak nan henter dia, pa e no deprimi bo; no bay tras di cada noticia cu sali, cu bo no sa si ta fake of no, no ta tur alerta ta aplicable pa Aruba. Gobierno lo duna update regular, di informacion relevante pa Aruba. Tene cuenta cu e situacion ta cambia lihe, y pโesey ta importante pa sigui noticia oficial di Gobierno.
Y ban purba wak tur cos desde un angulo positivo, pa asina nos mira solucion pa e problemanan y oportunidadnan nobo cada dia.
Mi ta sigura bo cu Gobierno tin tur atencion pa e conflicto aki. Tur nos instituto y autoridadnan, Relacion Exterior di Hulanda, Marina Hulandes, Seguridad Nacional, NCTVI, ta trahando hunto pa monitoria y conseha Gobierno di e desaroyo pa asina garantisa e siguridad nacional di Aruba. Y nos ta traha hunto cu instituto y autoridadnan den Reino Hulandes y internacional. Nos no ta nos so den esaki.
Mientras tanto, nos cu ta kere den e Ser Supremo, loke nos por haci ta uni den oracion. Oracion pa e pueblo di Ukraina cu ta bibando momentonan di teror y hopi angustia. Oracion pa sano huicio prevalece, y oracion pa un resolucion pacifico pronto.


text:
Segun ku siglo diesnuebe tabata disparsé den esun di binti, un sentido di optimismo a penetrá den Wèst. A traves di siensia i teknologia, humanidat tabata avansando den direkshon di un era di oro, un futuro di posibilidatnan maravioso ora guera, epidemia, pobresa, i hamber finalmente lo a terminá. Esei tabata e speransa, en todo kaso.
Naturalmente, siglo binti a proba ku e speransa aki no tabata solamente robes ma kèns i ignorante. Esaki ta yuda splika dikon, ora nos a drenta siglo bintiun, e no tabata ku un gran sentido di optimismo tokante un mihó futuro.
For di un perspektiva mundial, mundu ainda ta parse di ta den un forma depresivo i, pió ainda, tin tiki prospekto di mehorashon. Hende ta parse mes inkliná pa ku avarisia, opreshon, violensia, invashon, eksplotashon, i destrukshon propio awor ku nos antepasadonan tabata den siglonan pasá. Mientrastantu, hopi di nos gran avansenan teknológiko, aunke tin biaha nan ta sirbi humanidat bon, a yuda nos den nos avarisia, opreshon, violensia, invashon, eksplotashon, i destrukshon propio.
Nada di esaki mester ta sorprendente, naturalmente, no ku tèkstnan manera “E kurason ta engañoso riba tur kos, i desesperadamente malu; ken por konos’é?” (Jer. 17:9, NKJV) òf “Pasobra nashon lo lanta kontra nashon, i reino kontra reino. I lo tin hamber, epidemia, i temblornan den vários lugá” (Mat. 24:7, NKJV).
I tòg, meimei di tur e desesperashon i kalamidat akí, nos tin e buki di Daniel, nos estudio pa e trimèster akí, un buki ku ta spesialmente relevante pa nos ku ta bibando den e ayt qatz, “e tempu di fin” (Dan. 12:9). I esei ta pasobra den e páginanan sagrado di Daniel nos tin evidensia poderoso, rashonal, ku ta afirmá fe no solamente pa nos kreensia den Dios sino den Señor Hesukristu i Su morto riba e krus, sino tambe e promesa di Su regreso i tur loke Su regreso ta enserá.
Pens’é. A lo largu di henter Daniel (kapítulonan 2, 7, 8, 11) nos a ser duná, for di vários ángulo, e siguiente sekuensia di imperionan: Babilonia, Medo-Persia, Gresia, Roma, i e reino eterno di Dios despues di e Segundo Binida. For di nos perspektiva awe, bibando den e tempu ku nos ta biba, nos por mira ku tur e reinonan mundial a bini i a bai manera predesí. Òf, den kaso di Roma, el a bin i ta keda, por lo ménos pa awor, presis manera Daniel a skibi. E ta ser deskribí den e pia- i tenchinan di Daniel 2:33,41 i ta ser manifestá den e nashonnan di Oropa ku ainda ta dividí komo tambe e iglesia Romano mes. Pues, nos tin un afirmashon di profesia bíbliko mes amplio i mes sólido ku e historia di mundu ku un hende ku a biba den e tempu di Babilonia, òf Gresia, òf asta den e promé dianan di Roma, lo no por tabatin.
Bibando kaminda nos ta biba riba e eskala di tempu profétiko, nos por mira tambe ku Daniel tabata korekto tokante tur e reinonan akí; pues, nos tin ainda mas rason pa konfi’é enkuanto di e úniko ku tin ku bin ainda: e reino eterno di Dios, despues di e Segundo Binida.
Sí, e buki di Daniel ta keda un dokumento poderoso, ku ta afirmá fe, spesialmente pa Atventistanan di e di Shete dia, ku ta haña denter di su páginanan tèkstnan ku ta fundamental pa nos iglesia, spesialmente Daniel 8:14, “I el a bisa mi, ‘Pa dos mil tresshen aña; e ora ei e santuario lo ser purifiká’ ” (NKJV). E tèkst aki ta paralelo na Daniel 7:22,26,27, kua ta mustra ku despues di e gran huisio selestial, duná “na fabor di e santunan di e Haltísimo,” e reino di Dios lo ser establesé. Kontrali na e imperionan terenal, ku ta pasa bai, e lo dura pa semper.
I tòg, huntu ku e “kuadro grandi”, nos ta mira kon serka Kristu por ta di nos, individualmente. For di e soño di Nabukodonosor te na e liberashon di Daniel for di e kueba di leon, e buki ta mustra nos e inherensia di Dios, òf Su serkania na nos; manera Daniel a bisa e malbado Rei Belsasar, E ta e Dios “Kende ta tene bo rosea den Su man i ta doño di tur bo kamindanan” (Dan. 5:23, NKJV).
Den poko palabra, e buki di Daniel, nos estudio pa e trimèster aki, ta keda loke e tabata ora el a ser skibí míles di aña pasá: un revelashon poderoso di e amor i karakter di nos Señor Hesukristu.
Ellias Brazil de Souza ta sirbi komo direktor di Biblical Research Institute na Konferensia General di Atventistanan di e di Shete dia. E tin un PhD den ekségesis di Tèstamènt Bieu i teologia di Andrews University..


text:
Diadomingo anochi alrededor di 9:35 pm a sosode un accidente riba Green Corridor. Un Toyota Tercel biniendo for di pabou direccion pariba pa un motibo of otro a perde control y accidenta. Un cos ta sigur, velocidad halto a hung’un rol grandi den e accidente.
Daño material tabata basta, e front di e auto a keda completamente destrui. Polis a cera for di rotonde aeropuerto p’asina por atende libremente cu e accidente aki. E chauffeur a resulta herida, pa cual ambulance a transport’e pa hospital p’e ricibi atencion medico avansa. E pasahero tambe a resulta levemente herida, pero no tabata necesario pa hib’e pa hospital.
Polis di trafico a presenta pa documenta e desgracia di auto aki. Na prome instante a kere cu tabatin mas auto envolvi, pero na final a resulta di ta un solo vehiculo.


text:
Falta un poco mas di un siman cu HBO Max a probecha di e upfront di Warnermedia pa lansa e trailer di un di su joyanan di e corona: ‘Friends: The Reunion’, e reencuentro entre e protagonistanan di un di e sitcoms mas mitico di historia di television, cu lo ser produci proximo 27 di mei. Den un adelanto di dos minuut den cual nos por mira: Ross, Rachel, Joey, Phoebe, Chandler y Monica atrobe den nan apartamento reconstrui, sinta den e mitico sofa y compartiendo un bon parti di nostalgia.
E artistanan manera Jennifer Aniston, Courteney Cox, Lisa Kudrow, Matt LeBlanc, Matthew Perry y David Schwimmer, nos lo por mira haciendo homenahe na algun di e escenanan (y momentonan) mas memorabel di ‘Friends’ y recordando e momentonan hunto cu James Corden. Dirigi pa Ben Winston bou e tutela di Kevin Bright, Marta Kauffman y David Crane, e special ta conta cu e aparicion estelar di David Beckham, Justin Bieber, BTS, James Corden, Cindy Crawford, Cara Delevingne, Lady Gaga, Elliott Gould, Kit Harington, Larry Hankin, Mindy Kaling, Thomas Lennon, Christina Pickles, Tom Selleck, James Michael Tyler, Maggie Wheeler, Reese Witherspoon y Malala Yousafzai.


text: Dialuna madruga a drenta informe di cu desconocidonan a fliet tur e camaranan preto y a forza e porta di dilanti pa drenta paden pero no a logra saca afor kiko exactamente nan a bay cun’e. Na momento cu polis tabata en espera di e gerente polis a ser avisa di un destruccion cu a ser cometi banda di caminda grandi riba un cable di fiberoptic di Setar. Aparentemente esaki ta similar locual a ser cometi diabierna madruga na Sero Blanco unda cu e malhechornan a corta un cable di fibra optica y a fliet e camaranan di Mc Donalds preto. Polis tin e caso bao investigacion.